PRIVREDNICI PREDLAŽU MJERE ZA OPORAVAK OD KORONA KRIZE\nNaime, kako bi pomogla oporavak crnogorske privrede Unija poslodavaca Crne Gore je pripremila Inovirani (treći) predlog mjera za podršku privredi – dokument koji je kreiran na osnovu iskazanih zahtjeva i potreba poslodavaca – članova UPCG, kao i rezultata istraživanja UPCG "Uticaj COVID-19 krize na poslovanje crnogorskih privrednika" sprovedenog uz tehničku podršku International Labour Organization i u partnerstvu sa EBRD Support for Small Businesses in Montenegro.\n"Shodno tome, neophodno je obezbijediti garancije države od najmanje 70 odsto iznosa kredita privrednim subjektima kojima je bio zabranjen rad shodno privremenim mjerama ili im je značajno smanjen obim poslovanja, što bi stvorilo uslove da IRF i poslovne banke mogu kreirati povoljnije kreditne linije, sa lakšim pristupom kreditima i nižim kamatnim stopama", navode u UPCG.\n"U okviru opisanog aranžmana sa IRF i poslovnim bankama, Vlada i CBCG treba unaprijed, precizno da definišu uslove: kamatnu stopu (koja mora biti fiksna), grejs period (minimum 12 mjeseci), rok otplate (minimum 36 mjeseci)", ocjenjuju u UPCG.\n"U okviru prethodnih predloga, obezbijediti izvore i opredijeliti sredstva beskamatne podrške za preduzetnike, mikro i MSP koja posluju u ugroženim sektorima, s ciljem da im se osigura obrtni kapital. IRF da izvrši korekciju i smanjenje kamatnih stopa za postojeće zajmove u odnosu na stepen ugroženosti konkretnog privrednog subjekta i izvrši izmjene kriterijuma za dodjelu kredita radi veće obuhvatnosti privrednih subjekata (po djelatnostima) za odobravanje kredita", navode poslodavci.\nTakođe, ističu, IRF i poslovne banke treba da obezbijede produžetak moratorijuma na otplatu kreditnih obaveza za privredne subjekte, do normalizacije uslova poslovanja.\n"Osloboditi privredne subjekte plaćanja lokalnih komunalnih taksi, naknada za korišćenje puta za pristup komercijalnim objektima za 2020. godinu, osloboditi (ili odložiti) plaćanja poreza na nepokretnost privredne subjekte kojima je privremenim mjerama zabranjen rad", navode oni.\n"Sve obveznike osloboditi plaćanja članskog doprinosa turističkim organizacijama za 2020. godinu", saopštili su poslodavci.\n"Za vrijeme trajanja vanrednih okolnosti i najmanje dva (2) mjeseca nakon ukidanja privremenih mjera Vlade, kontrolama koje vrše Poreska uprava i Uprava za inspekcijske poslove, prioritet dati preventivnim mjerama –izricanju upozorenja i opomena", navode oni.\n"Omogućiti da se, uz konsultacije sa predstavnicima privrednih subjekata i lokalne uprave, sačini model multilateralne kompenzacije i pozove na izmirenje međusobnih obaveza između privrednih subjekata, te između privrednih subjekata i države i organa lokalne samouprave", navode.\nDalje smatraju da je neophodno donijeti poseban zakon kojim bi bili uređeni radno-pravni odnosi u vanrednim okolnostima ili izvršiti hitne izmjene Zakona o radu ("Sl. list CG", br. 74/2019) i uskladiti njegove odrebe sa potrebom postupanja u vanrednim okolnostima (npr. doraditi institut prekida rada, pojednostaviti procedure za uvođenje rada od kuće, nepunog i skraćenog radnog vremena itd).\n"Preduzetnicima i kompanijama kojima je uslijed privremenih mjera bio zabranjen rad, obezbijediti subvenciju 100% minimalne neto zarade zaposlenih u toku 6 mjeseci (alternative 3 mjeseca) i nakon isteka zabrane rada, odnosno ugroženim djelatnostima 50% minimalne neto zarade zaposlenih 3 mjeseca nakon isteka zabrane rada, uz odloženo plaćanje poreza i doprinosa za sve te subjekte na 24 mjesečne rate nakon isteka privremenih mjera", ističu u UPCG.\n"Najveću korist od povećanja ovog praga imali bi preduzetnici i mikro preduzeća koji se trenutno nalaze u najtežoj situaciji što se tiče opstanka poslovanja. Danom ulaska u PDV sistem, njihova roba i usluge postaju skuplje za 21 odsto, ulaze u vrlo zahtjevnu i neizvjesnu tržišnu utakmicu sa velikim privrednim subjektima i najveći broj njih ubrzo zapada u poslovne probleme i nelikvidnost", ističu u UPCG.\nPodsjećaju da ovi problemi egzistiraju od ranije, a dodatno su izraženi u novonastalim okolnostima.\n"Razmjere ove negativne pojave su na nedopustivo visokom nivou, pri čemu i zvanični podaci nadležnih organa pokazuju da ista ima trend rasta", navode u UPCG.\nTraže i da se prilikom izmjena Zakona o porezu na dodatu vrijednost ("Sl. list RCG", br. 65/2001, 12/2002 - ispr., 38/2002, 72/2002, 21/2003, 76/2005, 4/2006 - ispr. i "Sl. list CG", br. 16/2007, 40/2011- dr. zakon, 29/2013, 9/2015, 53/2016, 1/2017, 50/2017 i 46/2019 - dr. zakon) (koje su u toku), s dužnom pažnjom razmotre predlozi koje je UPCG ranije dostavila resornom ministarstvu i NKT-u.


Narodna stranka upozovara na ulice koje posle radova ostaju raskopane mesecima - KruševacGrad\nNa praksu da se nakon izvedenih infrastrukturnih radova i raskopavanja saobraćajnica one mesecima ostavljaju bez asfaltne podloge, a da se na prometnim ulicama u gradu ne krpe udarne rupe, gradski odbor Narodne stranke ukazao je obilaskom više lokalnih puteva i ulica u gradu. Od gradske uprave traže hitno asfaltiranje deonice puta kroz selo Kobilje, raskopane još 2019. godine i predlažu da se preciznim rokovima u ugovorima izvođači obavežu na vraćanje saobraćajnica u pređašnje stanje\nOd rokova za završetak radova na uvođenju kanalizacione mreže na deonici puta Golovode – Stanci, u selu Kobilje, prošlo je gotovo pola godine, mašina tamo više nema, ali nema ni asfalta, navodi kruševački odbor Narodne stranke. Podseća da su na toj deonici još 2019. izvođeni radovi na gasifikaciji, a da je potom započeta i izgradnja kanalizacione mreže koju je izvodilo preduzeća Telekomunikacija Blace, a finansirano je iz sredstava projekta za prikupljanje i tretman otpadnih voda koji je sprovodio gradski Vodovod, a koja je trebalo da se okonča u avgustu prošle godine.\nNarodna stranka, kaže se u saopštenju, podržava ovakve projekte koji unapređuju život građana, podsećaju i da je reč o velikom projektu vrednom oko 900 hiljada evra i kolektorskoj trasi dugoj 7,7 kilometara, ali izvođačima radova poručuju i da “radovi nisu završeni sve dok se deonica ne dovede u prethodno stanje”.\n– Ulice i putevi Kruševca se nemilosrdno i neplanski raskopavaju, pa čak i novoizgrađeni, a zatim se najčešće zatrpavaju peskom i tako ostavljaju u nedogled. Posle prve kiše pesak se spere i na mestu radova ostaju udarne rupe i krateri. Da li je to završen posao? – pitaju se u Narodnoj stranci i traže od da se deonica puta kroz selo Kobilje “u najskorijem roku dovede u potpuno vozno stanje, odnosno da ga asfaltira.\nOsim pomenute saobraćajnice, ukazuju i na deo seoskog puta Parunovac – Veliko Golovode na kome je izgrađen most ali ne i pristupne saobraćajnice, te na ulicu u naselju Panjevac koja je ostala bez asfalta, a takođe i na činjenicu da na prometnim gradskim saobraćajnicama vozačima prete udarne rupe i oštećenja na kolovozima. Kao primer za ovu poslednju navode Kosovsku ulicu koja na prilazima Službi hitne pomoći ima značajna oštećenja.\nU ovoj stranci predlažu da se ubuduće, u svaki ugovor vezan za puteve i ulice ugradi precizna odrednica o roku vraćanja saobraćajnice u pređašnje stanje.\n– Predlažemo da, ukoliko je reč o havarijskom oštećenju, maksimalni rok za vraćanje u pređašnje stanje bude 15 dana od završetka radova, a ukoliko se radi o infrastrukturnim projektima, masimalni rok za za izgradnju nove putne podloge bude 30 do 90 dana od završetka radova, u zavisnosti od obima radova – navodi se u saopštenju.\nTakve obaveze treba predvideti i za građevinsku firmu sa kojom grad planira da stupi u javno-privatno partnerstvo na poslovima održavanja i revitalizacije lokalnih saobraćajnica, kažu kruševački narodnjaci.\n07.09.2021 0 468\n17.08.2021 0 251\n31.07.2021 0 400\n30.07.2021 0 301\nStanari reagovali zbog čestih saobraćajki, nadležni tvrde: Uskoro rešenje\n27.07.2021 0 763\n20. januara 2022., 20:36


MALI GRNČARI: Radionica keramike za djecu bez roditeljskog staranja | Pozitivne vrijednosti\nNa prošlogodišnoj radionici „Mali grnčari“ učestovala su djeca u dobi od 10 do 15 godina starosti gdje su savladala osnove rada sa glinom, te se upoznali sa procesom izrade unikatnih i upotrebnih predmeta od keramike. „S obzirom da se radionica „Mali grnčari“ pokazala veoma uspješnom, te da su djeca izrazila želju da nastave da rade u glini, odlučili smo i ove godine nastaviti sa projektom čime bi omogućili djeci da dalje usavršavaju i razvijaju svoje kreativne sposobnosti.“ – rekla je predsjednica udruženja Tatjana Kovačević-Vidović.\nRadionica „Mali grnčari“ za cilj ima upoznavanje djece iz KJU "Dom za djecu bez roditeljskog staranja" Bjelave, sa glinom, njenim mogućnostima u domenu kreativnog izražavanja, kao i boljoj afirmaciji djece bez roditeljskog staranja unutar bh društva. Također, kroz projekat aktivno se radi i na očuvanju kulturno-historijskog naslijeđa naše zemlje, ali i podizanju svijesti o važnosti kulture i tradicije u cilju jačanja odnosa unutar društva i lokalne zajednice, ističu iz Udruženja TAKO.\nOčuvanje kulturno-historijskog naslijeđa u BiH je izuzetno važno, posebno zbog činjenice da je svijest o BiH kulturnoj baštini, a samim tim i o postojanju grnčarstva kao njenog dijela, veoma mala. Zbog toga je veoma važno da se ta svijest razvija prvenstveno kod djece i mladih ljudi.


Budžet Čelinca za narednu godinu oko 6,8 miliona KM\nOPŠTINA 15. Decembar 2017.\nOpština Čelinac usvojila je danas budžet za 2018. godinu u iznosu od 8.685.000 KM. Poreska stopa na nepokretnosti u 2018. godini iznosiće 0,05 KM, izglasali su odbornici SO Čelinac.\nNajznačajnija izmjena u budžetu opštine Čelinac za narednu godinu je prelazak na trezorski sistem poslovanja Doma zdravlja. Tako su od 8.685.000 KM budžeta, 2.175.000 KM sredstva namijenjena za budžet Doma zdravlja Čelinac.\nKlub SDS I NDP predložio je čak 13 amandmana na budžet, ali nijedan nije usvojen.\nPoreska stopa na nepokretnosti dugo je u Čelincu najniža u RS, a tako će biti i u 2018. godini i iznosiće 0,05 feninga.\nOdbornici su prihvatili i inicijativu opštine Zvečan sa Kosova i Metohije o bratimljenju sa opštinom Čelinac, a njihova delegacija u januaru 2018. godine bi trebala stići u prvu zvaničnu posjetu.


Dnevnik iz Egera - ELEMENTARIJUM\nDnevnik iz Egera\nKako je protekla letnja škola vizuelne matematike i edukacije, koja je okupila studente raznih struka da upoznaju matematiku kroz umetnost, nauku i igru?\nCentar za promociju nauke je ove godine učestvovao u Letnjoj školi vizuelne matematike i edukacije u periodu od 13. do 26. jula, u prelepom baroknom gradu Egeru u Mađarskoj. Škola je organizovana u okviru TEMPUS IV projekta sa ciljem da se nastavnici matematike i studenti različitih struka upoznaju sa matematikom kroz umetnost, nauku i igru.\nPredavanja su se odvijala u Liceju, gde se nalazi jedna od najlepših biblioteka u Mađarskoj, koju krase izrezbarene police i freske na plafonu. U ovoj biblioteci se nalazi preko 30.000 tomova knjiga, kao i prva štampana knjiga, koja je izašla 1473. godine i jedino Mocartovo pismo koje je napisao državi Mađarskoj.\nPored biblioteke, učesnici seminara su mogli da obiđu Magičnu sobu, gde su se izvodili eksperimenti iz fizike, i Muzej astronomije, u kome su teleskopi iz 18. veka. Među najzanimljivijim prostorijama u Liceju je mala opservatorija Specula, gde camera obscura projektuje sliku grada na beli sto postavljen u zamračenoj sobi.\nUčesnici seminara su prisustvovali predavanjima i radionicama o matematici koja se prepliće sa drugim sferama života kao što su dizajn, astronomija, muzika ili psihologija. Već prvog dana učesnici su imali prilike da čuju predavanje mađarskog matematičara Endrea Semeredija, dobitnika brojnih priznanja, ujedno i prestižne Abelove nagrade 2012. godine, za doprinos u diskretnoj matematici i teorijskoj informatici.\nNa seminaru su se obrađivale raznovrsne teme: kako integrisati umetnost u nastavu matematike, kako kroz igru deci približiti matematiku, i kako su povezani dizajn i matematika. Na radionicama su učesnici mogli da prošire svoja znanja o simetriji, keltskim čvorovima, lavirintima itd., a imali su priliku i da prave geometrijska tela od Zoom Toola i samoodržive kupole.\nNakon predavanja ili radionica posetioci seminara su razmenjivali iskustva i ideje sa profesorima sa lokalnih i stranih univerziteta. Takođe su imali priliku da se upoznaju sa osnovnim idejama i glavnim aktivnostima svetskih organizacija kao što su Experience Workshop Math-Art Movement i Bridges Organization. Tokom vikenda je organizovan tzv. porodični dan, kada su se i stanovnici Egera uključili u realizaciju radionica.\nNosioci projekta Letnje škole vizuelne matematike i edukacije su Univerzitet „Esterhazi Karoli“ (Mađarska), Univerzitet Juvaskula (Finska), Škola arhitekture „S. Lukas“ (Belgija), Univerzitet primenjene umetnosti u Beču, Visoka škola strukovnih studija za informacione i komunikacione tehnologije i Univerzitet Metropolitan, iz Beograda, Univerzitet u Novom Sadu i Matematički institut Srpske akademije nauka i umetnosti.\nU slobodno vreme učesnici su obilazili znamenitosti najvećeg turističkog centra istočne Mađarske. U srcu grada, na trgu Dobo, nalazi se jedna od najlepših baroknih crkvava centralne Evrope, Padau Saint Anta, izgrađena 1758. godine.\nMožda najlepši ukras Trga Esterhazi je druga najveća katedrala u Mađarskoj, neoklasičan monolit koji je dizajnirao Jožef Hild. Inače, Eger je najpoznatiji po izvorima termalnih voda i vinogradima. Veliki broj turista dolazi ovamo upravo kako bi posetili turska kupatila i uživali u vinima visokog kvaliteta.\nLetnja škola vizuelne matematike i edukacije će naredne godine biti organizovana u Beogradu.\nHajzenberg u Kopenhagenu


Goran Vesić – javni funkcioner koji to nije - Istinomer\n“Ukoliko se striktno držimo ovlašćenja i zadataka pomoćnika gradonačelnika, postavlja se pitanje da li Vesić svojim javnim delovanjem u kampanji, ali i inače, izlazi iz okvira svojih nadležnosti i dužnosti. Otvaranje putne infrastrukture, posete različitim javnim funkcionerima i drugi javni nastupi za promociju rada Gradske uprave ne spadaju pod ‘savetovanje i predlaganje inicijativa'“, ocenjuje Dimitrijević.\nInače, osim gostovanja kod Vladimira Đukanovića, Vesić je tokom kampanje gostovao kod još jednog “kolege“ – kandidata za odbornika u Skupštini grada Beograda Živorada Žike Nikolića, poznatijeg kao Žika Šarenica. Zabeležili smo i kako je u kampanji obeležavao kraj radova na Kosančićevom vencu i na Brankovom mostu – naglašavajući kako su radovi završeni pre roka – iako su oba projekta zapravo kasnila mesecima ili čak godinama.\nAgencija za borbu protiv korupcije funkcionerska kampanja Goran Vesić


Još jedno zakucavanje eksera u ruku - Radio Sto Plus\nJoš jedno zakucavanje eksera u ruku\nJedan od štrajkača invalida rada preduzeća Iskra metal iz Novog Pazara Halko Društinac zakucao je danas ponovo esker u ruku, pokušavajući još jednom na taj način da skrene pažnju javnosti na problem ovih radnika. Društinac je novinarima rekao da će nastaviti “crnu...\nJedan od štrajkača invalida rada preduzeća Iskra metal iz Novog Pazara Halko Društinac zakucao je danas ponovo esker u ruku, pokušavajući još jednom na taj način da skrene pažnju javnosti na problem ovih radnika.\nDruštinac je novinarima rekao da će nastaviti “crnu fazu štrajka“ do ispunjena zahteva radnika, koji traže isplatu neisplaćenih zarada.\n“Vlada Srbije je glavni krivac za naše probleme, duguje nam ukupno 31 milion dinara. Ako bude trebalo svaki dan ću zakucavati po jedan ekser, jer mi ne tražimo milostinju i pomoć, već naše teškom mukom zarađene pare”, rekao je Društinac.\nInvalidi rada i bivši radnici preduzeća Iskra metal štrajkuju zbog 20 neisplaćenih plata i razlike u ličnim dohocima od 1991. do 2003. godine.\nPreduzeće je u stečaju od 2005. godine, a 2009. godine je privatizovano, a novi vlasnik preduzeća nema nikakve obaveze prema bivšim radnicima.


U AVION BEZ LAPTOPA: Amerika zabranila prenošenje elektronskih uređaja na letovima iz osam država - Kurir\nOdgovor na terorističke pretnje Odgovor na terorističke pretnje U AVION BEZ LAPTOPA: Amerika zabranila prenošenje elektronskih uređaja na letovima iz osam država\n09:17, 21.03.2017. 11\nSjedinjene Američke Države uvele su privremenu zabranu prenošenja elektronskih uređaja u ručnom prtljagu na letovima iz osam država pretežno sa Bliskog istoka i severa Afrike, koja je danas stupila na snagu.\nPutnicima na određenim letovima iz Egipta, Jordana, Kuvajta, Maroka, Katara, Saudijske Arabije, Turske i Ujedinjenih Arapskih Emirata nije dozvoljeno prenošenje laptopova, ajpadova (iPad), kamera i dugih elektronskih uređaja u ručnom prtljagu.\nRazlog zabrane prenošenja uređaja još nije saopšten, a američki bezbednosni zvaničnici nisu želeli da komentarišu. Zabrana je objavljena u ponedeljak u saopštenjima Jordanske kraljevske aviokompanije (Royal Jordanian Airline) i državne novinske agencije Saudijske Arabije.\nJedan američki zvaničnik rekao je da se zabrana odnosi na direktne letove sa 10 međunarodnih aerodroma iz osam zemalja u SAD.\nJordanska kraljevska aviokompanija je navela da se zabrana ne odnosi na mobilne telefonske aparate i medicinske uređaje, a sve ostalo treba da se upakuje u prijavljeni prtljag.\nAviokompanija dodaje da se zabrana prenošenja elektronskih uredjaja odnosi na letove iz Jordana ka Njujorku, Čikagu, Detroitu i Montrealu. U saopštenju saudijske agencije je navedeno da se zabrana odnosi na letove iz Rijada i Džede.\nZabrana je stupila na snagu uoči sutrašnjeg sastanka koalicije predvođene SAD u borbi protiv ekstremističke grupe Islamska država u Vašingtonu. Očekuje se da će visoki arapski zvaničnici prisustvovati sastanku u Stejt departmentu.\nISTRAGA PADA RUSKOG AVIONA: Isključen teroristički napad na Tu-154\n(VIDEO) DŽIHADISTA RAZNEO 5 POLICAJACA U SINAJU: Najmanje 10 je ranjeno, među njima i civili\n(VIDEO) NIKAD GORE: EU preživela paklenu 2016, ali KRAJ SE NI NE NAZIRE!\n(VIDEO) BRITIŠ ERVEJZ NE LETI IZ LONDONA: Zbog pada kompjuterskog sistema, haos i u svetu\nERDOGAN ZABRANIO TURCIMA DA KORISTE OVU REČ: Tamo su životinje drale ljude\nNEMAČKA KANCELARKA BRUTALNO ISKRENA O SARADNJI SA SAD: Na njih ne računamo, uzdamo se samo u sebe 1\n(VIDEO) OVA ŽENA JE HRABRIJA OD POLICIJE: Samo je zamahnula torbom i zaustavila neuhvatljivog lopova\n(VIDEO) NE TREBA DA ŽIVIM POSLE OVOGA: 8 mrtvih u pucnjavi u Misisipiju, među njima i zamenik šerifa


Izvor: Informacija.rs, 20.Jan.2022, 01:58\nPrevaranti zloupotrebljavaju YouTube Shorts, koji se pokazao kao odlična platforma za prikazivanje sadržaja ukradenog sa TikToka milionima gledalaca. Istraživač iz kompanije Tenable, Satnam Narang, upozorio je...\nIzvor: Informacija.rs, 20.Jan.2022\nMicrosoft je dodao Edgeu novu funkciju koja je dostupna na beta kanalu a koja će ublažiti eksploataciju nepoznatih ranjivosti. Nova funkcija je deo novog režima pregledanja u Edgeu koji treba da zaštiti korisnike...\nIzvor: Informacija.rs, 19.Jan.2022, 11:49\nVPNLab.net koji su sajber kriminalci koristili za distribuciju ransomwarea i malvera, i ali i za druge kriminalne aktivnosti uklonjen je sa mreže 17. januara nakon koordinisane međunarodne policijske operacije. Tokom...\nIzvor: Informacija.rs, 19.Jan.2022\nSajber kriminalci sve više zloupotrebljavaju Telegram za prodaju ukradenih finansijskih podataka anonimnim korisnicima aplikacije, kažu istraživači iz firme Cybersixgill koja je objavila izveštaj zasnovan...\nIzvor: Informacija.rs, 18.Jan.2022, 16:22\nZbog greške u Safariju 15 može doći do curenja informacija o pretraživanju, a takođe i nekih od ličnih podataka povezanih sa korisnikovim Google nalogom, objavio je FingerprintJS. Ranjivost proizilazi...\nIzvor: Informacija.rs, 18.Jan.2022\nMeta je objavila vodič sa savetima za novinare koji treba da im pomognu da njihove informacije i nalozi budu bezbedni, kao i da zaštite svoje izvore i kontakte. Vodič na 32 stranice, koji je dostupan na više...\nIzvor: Informacija.rs, 17.Jan.2022, 14:19\nUkrajinska vlada optužila je Rusiju da stoji iza sajber-napada na brojne sajtove ukrajinskih državnih institucija koji se dogodio u petak kada je oko 70 vladinih veb-sajtova privremeno ugašeno zbog napada...\nIzvor: Informacija.rs, 17.Jan.2022\nNajveća internet prodavnica ukradenih kreditnih i debitnih kartica, objavila je da se zatvara. „Nemojte praviti nikakve teorije zavere o našem odlasku“, rekli su anonimni vlasnici UniCC-a u oproštajnoj poruci objavljenoj...\nRuska Federalna služba bezbednosti (FSB) je saopštila da je uhapsila nekoliko članova zloglasne ransomware bande REvil. Ovaj potez bez presedana rezultat je zahteva američkih vlasti koje su zvanično obaveštene...\nIzvor: Informacija.rs, 14.Jan.2022, 13:37\nNemački ministar pravde Marko Bušman najavio je „milionske“ kazne za Telegram mesindžer zbog kršenja nemačkog zakona i podsetio da kompanija mora da odredi osobu za kontakt sa vlastima u zemlji i obezbedi...


Mali: Povećanje minimalca "gura" i prosečnu platu na gore - IndeksOnline.rs\nNaslovna srbija Beograd Mali: Povećanje minimalca “gura” i prosečnu platu na gore\nBEOGRAD – Ministar finansija Siniša Mali kaže da povećanje minimalca za 6,6 odsto utiče i na povećanje prosečne plate i da se ni u vreme najveće ekonomske krize zbog korone ne odustaje od zacrtanog plana za 2025. godinu da prosečna plata bude 900 evra.\n“Povećanje minimalca je dobra vest u uslovima najveće ekonomske krize. Svetske ekonomije padaju 10 pa i 20 odsto. Vlada Srbije napravila odgovornu odluku, jer sindikati i poslodavci nisu uspeli da se dogovore”, rekao je Mali za TV Pink.\nOn je naglasio da je prošle godine povećanje minimalca bilo 3.000 dinara ili 11,1 odsto, a da se sada ide sa povećanjem minimalne zarade od 6,6 odsto,za 2.000 dinara.\n“Kada je reč o zaposlenima, osam milijardi dinara je trošak povećanja minimalne zarade za državu. Da bismo podigli standard zaposlenih, pre dve godine obećali smo da ćemo postepeno smanjivati opterećenje na zarade. Zato donosimo odluku o povećanju neoporezivog dela zarade sa 16.300 na 18.300 dinara, da se trend smanjenja opterećenja održi”.\n“Važna vest za sve naše zaposlene u privredi jer i koeficijent po času se povećava sa 172,5 dinara na 183,9 dinara , sve plate u relativnom iznosu rastu zbog porasta minimalca”, pojasnio je ministar.\n“Oko 13 milijardi dinara je ukupno opterećenje za sve poslodavce godišnje. Mi smo povećali neoporezivi deo dohotka sa 16.300 na 18.300 dinara”, naglasio je on i dodao da je time država teret povećanja minimalca preuzela na sebe.\n“Prošle godine rast penzija je bio 5,4 ove godine, ove godine 5,9 odsto”, rekao je ministar i naveo da za one penzionere koji su imali prinadležnosti u 2012. godini od 30.000 dinara, danas imaju primanje od 37.096 dinara, a sa povećanjem imaće 39.284 dinara.\n“Dve hiljade dinara mesečno više, ako pomnožite sa 12 meseci to 24.000 dinara više, što je skorio još jedna penzija godišnje”, naveo je ministar.\nPodseća da je isplaćena poslednja minimalna zarada u iznosu od 60 odsto i dodaje da odlično funkcioniše isplata preko Fonda za razvoj, takođe i preko garantne šeme.\n“Vidite i sami, u prvom kvartalu stopa nezaposlenosti je bila 7,3 odsto. Na istorijskom smo minimumu, a sve to govori o ozbiljnosti države“, rekao je ministar.\nTakođe, podseća da je samo prošle godine rast plata bio 10,4 odsto, a inflacija 1,4 procenta.\n“Mi imamo novca u budžetu za te namene, plate i penzije su sigurne i stabilne“, napomenuo je Mali.\nMali je naglasio da je optimista kada je u pitanju srpska ekonomija, posebno imajući u vidu odluke koje su donošene.\n“Pokazali smo drugačiji odnos prema građanima, nego što je to ranije bio slučaj. Kada je kriza, država je tu da se bori sa svim izazovima, da se iskoristi svaka mogućnost da građanima bude bolje. Uostalom, država je sada dokazala da je tu za građane i za privredu, kada god je to neophodno, da na nju može da se računa”, rekao je Mali.\nPrethodni tekstKon: Bitna samosvest građana koji dolaze iz inostranstva\nSledeći tekstMK grupa obezbedila besplatan odmor za lekare


Doing Business 2016: Crna Gora 46. po lakoći poslovanja • SENAT.me\nⓈ > Ekonomija Crna Gora > Doing Business 2016: Crna Gora 46. po lakoći poslovanja\nSvjetska banka objavila je trinaesti po redu Doing Business izvještaj (izvještaj o lakoći poslovanja) za period jun 2014–2015. godina, kojim je obuhvaćeno 189 ekonomija. Crna Gora je, u novom Izvještaju, zauzela 46. mjesto na listi od 189 ranigiranih zemalja. Uvažavajući činjenicu da je u ovogodišnjem Izvještaju došlo do promjene metodologije u 7 od ukupno 10 indikatora, i to u oblastima “izdavanja građevinskih dozvola”, “dobijanja električne energije”, “registrovanja nepokretnosti”, “prekogranična trgovina”, “zaštita manjinskih investitora”, “rješavanje problema insolventnosti” i “izvršenja ugovora”, prilikom globalnog rangiranja zemalja u DB2016 došlo je do značajnog pomjeranja. S tim u vezi, prošlogodišnji globalni rang, u kojem je Crna Gora zauzela 36. mjesto, revidiran je tako da je, po novoj metodologiji za period jun 2013 – jun 2014. godina, našoj zemlji dodijeljeno 47. mjesto. Dakle, Crna Gora je, u odnosu na prošlu godinu, napredovala u globalnom rangu za 1 mjesto, zauzevši 46. poziciju u ovogodišnjem izvještaju.\nPromjena u metodologiji ima za cilj širenje obima seta indikatora koji, prije svega, mjere efikasnost transakcije ili usluga, tako da pokrivaju i aspekte kvaliteta tog servisa, kao i širenje obima seta indikatora, koji već mjere neke aspekte kvaliteta propisa, tako da uključuju i nedavne dobre prakse u obuhvaćenim oblastima. Naime, novu metodologiju karakteriše rangiranje lakoće poslovanja koje se vrši u odnosu na zemlje koje su ocijenjene kao najbolje prakse u pojedinim oblastima (distance to frontier score). Dosadašnje rangiranje se vršilo u odnosu na prosječeni rezultat različitih zemalja u okviru pojedinačnih oblasti.\nNapredak Crne Gore, prepoznat u najnovijem Izvještaju ostvaren je, prije svega, zahvaljujući reformama ostvarenim u oblastima “izdavanja građevinskih dozvola” i “plaćanja poreza”. U oblasti “izdavanja građevinskih dozvola”, Crna Gora je ostvarila napredak za 11 mjesta. zauzimajući 91. mjesto na globalnom rangu, i to prvenstveno zbog aktivnosti koje su preduzete u dijelu skraćenja trajanja postupka (sa 158 na 154 dana) i smanjenja troškova. Istovremeno, napominjemo da je kod ovog indikatora u ovogodišnjem Izvještaju uveden novi podindikator koji ocjenjenuje kontrolu kvaliteta izgradnje.\nU oblasti “plaćanja poreza”, Crna Gora je ostvarila napredak za 33 mjesta, zauzimajući 64. mjesto na globalnom rangu. Napredak je prepoznat u dijelu smanjenja procedura (sa 29 na 17), skraćenja trajanja postupka (sa 320 na 314 sati u godini) i smanjenja troškova. Crna Gora je zadržala prošlogodišnju poziciju u indikatorima “izvršenje ugovora” i “prekogranična trgovina”. Kod indikatora “započinjanje biznisa”, Crna Gora je nazadovala za 4 mjesta (sa 55. na 59. mjesto) iako su broj procedura, kao i vrijeme trajanja postupka, ostali isti, dok je napredak prepoznat u dijelu smanjenja troškova (sa 1.6% na 1.4% od dohotka po stanovniku).\nKod indikatora “dobijanja električne energije”, Crna Gora je nazadovala za 1 mjesto (sa 162. na 163. mjesto) gdje je evidentirano da je u ovoj oblasti došlo do povećanja broja procedura sa 5 na 7, značajnog povećanja trajanja postupka sa 71 dan na 142 dana, dok je došlo do smanjenja troškova sa 467.9% na 464.8% od dohotka po stanovniku. Istovremeno, napominjemo da je kod ovog indikatora u ovogodišnjem Izvještaju uveden novi podindikator koji ocjenjenuje pouzdanost snadbijevanja i transparentnost tarifa.\nU oblasti “registracije nepokretnosti”, Crna Gora je nazadovala za 2 mjesta, zauzimajući 79. mjesto na globalnom rangu. Iako nije došlo do pozitivne promjene u globalnom rangu, napredak je prepoznat zbog promjene u metodologiji gdje je došlo do uvođenja novog podindikatora koji ocjenjuje kvalitet administracije. U oblasti “dobijanja kredita”, Crna Gora je ostvarila neznatan pad sa 6. na 7. mjesto u globalnom rangu, iako je ostvaren napredak u indeksu o posjedovanju kreditnih informacija.\nU oblasti “zaštita manjinskih investitora”, Crna Gora je zabilježila pad od 3 mjesta., zauzimajući 36. mjesto. Kod ovog indikatora je došlo do smanjenja relevantnih podindikatora sa 9 na 3. Kod indikatora “rješavanje problema insolventnosti”, Crna Gora je zabilježila pad sa 33. na 36. mjesto, iako je stanje u podindikatorima ostalo nepromijenjeno u odnosu na prošlu godinu. Istovremeno, napominjemo da je broj podindikatora smanjen sa 9. na 4. mjesto.\nOd zemalja u regionu bolje od Crne Gore ove godine rangirane su Makedonija (12), Slovenija (29) i Hrvatska (40), dok su lošije rangirane Srbija (59), Kosovo (66), Bosna i Hercegovina (79) i Albanija (97).\nOznake 2016 Crna Gora Doing Business @me ekonomija izvještaj @me Jugoistočna Evropa poslovanje poslovna klima @me privreda Svjetska Banka @me ulaganja (investicije)


Dačić neće biti saslušan u istrazi o kontaktima Miše Banane : Nadlanu.com\nObjavljeno 28. feb 2013. / 22:30:54\nUprava kriminalističke policije vodi o ovom slučaju istragu po zahtevu Tužilaštva za organizovani kriminal. Zahtev je upućen početkom februara, kada je u medijima odjeknula afera o kontaktima Dačića, Tončeva i Lazarevića sa Radulovićem.\n- U zahtevu tužilaštva za prikupljanje obaveštenja nije naređeno saslušanje bilo kog državnog službenika - tvrde u MUP-u Srbije.\nU policiji navode da je od njih zatraženo da pregledaju sve snimke kontakata pripadnika Šarićeve kriminalne grupe, da utvrde njihove kontakte sa državnim službenicima, kao i prirodu tih veza.\n- Vrlo striktno je navedeno da se razdvoje privatni i službeni kontakti od onih u kojima je moglo doći do odavanja službene tajne. Zatraženo je i da se utvrdi da li su ti državni službenici u tom momentu imali saznanja o istrazi koja se vodila protiv Šarićevog klana, odnosno da li su mogli da odaju službenu tajnu - kažu u MUP Srbije.\nPostupajući po zahtevu tužilaštva, pripadnici Uprave kriminalističke policije počeli su pregled 130 diskova snimljenih kontakata Šarićevih saradnika, kao i transkripte njihovih telefonskih razgovora tokom 2008. i 2009. godine.\nU MUP-u kažu da se diskovi još pregledaju, ali niko nije želeo da precizira kada bi ovaj posao mogao da bude završen, odnosno kada će tužilaštvu poslati izveštaj sa konkretnom rezultatima.\nU međuvremenu, premijer i ministar policije Ivica Dačić je gostujući na TV B92 izjavio da su njegovi kontakti sa Radulovićem, koji je u bekstvu, bili privatni i da se nikada nije video niti čuo sa Darkom Šarićem.\nDačić je juče izjavio da ne zna da li postoje podaci o tome gde se nalazi Radulović i istakao da je cilj policije da on bude uhapšen.\n- Nema tu nikakvih dilema ni problema, gde god da se nalazi, cilj policije je da on bude uhapšen - rekao je Dačić i naveo da “sve to treba da se završi jer je očigledno ta tema imala drugu pozadinu, a ne tu koja je predstavljena”.\nistragaivica dačićivica ton?evmiša banana


Fond za nauku Republike Srbije obeležava drugi rođendan - Moja Srbija\nFond za nauku Republike Srbije obeležava drugi rođendan\n15 марта, 2021 Ostavite komentar\nZa dve godine rada odobreno 177 naučnih projekata\nFond za nauku Republike Srbije obeležava dve godine rada. Od marta 2019. godine Fond za nauku je otvorio pet programa za finansiranje naučnih projekata koji podižu kapacitete mladih istraživača, omogućavaju rešavanje problema koje je izazvala pandemija COVID-19, povezuju naučnike u Srbiji sa srpskom naučnom dijasporom i pomažu kreiranje novih tehnoloških dostignuća uz pomoć veštačke inteligencije koja će olakšati svakodnevni život ljudi. Za finansiranje je dosad odobreno 177 naučnih projekata na kojima je angažovano više od 800 istraživača.\n„Fond za nauku je kroz svoje programe istraživačima pružio priliku da razvijaju svoje ideje, formiraju nove timove, a finansijska podrška projektima im je omogućila bolje uslove za bavljenje naukom u svojoj zemlji. Program PROMIS je podigao istraživačke kapacitete mladih naučnika. Kroz podršku projektima, ne samo da je uloženo u razvoj nauke i otkrivanje naučnih saznanja, već je pružena i podrška institucijama koje učestvuju na projektima, jer značajan deo budžeta projekta predstavljaju sredstva namenjena za opremu, potrošni materijal i međunarodne publikacije”, navodi v.d. direktora Fonda za nauku Republike Srbije dr Milica Đurić-Jovičić, ističući da istraživači uveliko rade i na projektima za razvoj veštačke inteligencije. „U okviru ovih projekata istraživači kreiraju softver koristan za poljoprivredu, alate za uštedu električne energije, predlažu preporuke za smanjenje zagađenja vazduha, razvijaju digitalnog asistenta za programere i donose rešenja za druge korisne namene. Kada je reč o aktuelnim izazovima, zahvaljujući posebnom programu Fonda za nauku namenjenom borbi protiv COVID-19 istraživački timovi iz različitih oblasti nauke rade na rešavanju problema koje je izazvala pandemija virusa korona”, podvlači dr Đurić-Jovičić.\nPrethodna godina je pokazala koliko je nauka značajna i koliko brzo može da nam promeni život. Godinu 2021. vidimo kao godinu saradnje. Fond za nauku Republike Srbije će kroz međunarodnu saradnju sa inostranim fondovima nastaviti da razvija svoje programe i procedure, sa posebnim fokusom na mapiranje mogućnosti kreiranja zajedničkih programa i stvaranja dodatnih prilika za istraživače iz Srbije. Posebno će biti važno povezivanje srpske nauke sa dijasporom kroz program koji će omogućiti naučnicima razmenu znanja, iskustava i ideja. Svi smo svesni toga da saradnja sa našim uspešnim stručnjacima širom sveta direktno doprinosi razvoju nauke, privrede i društva u celini zbog čega se u programima Fonda za nauku posebno vodi računa da se obezbede uslovi i podrška za njihovo uključivanje u razvoj nauke u Srbiji.\nFond za nauku Republike Srbije na proleće ove godine planira otvaranje novih programa usklađenih sa strategijom nauke i nacionalnim prioritetima, a tačni datumi otvaranja poziva i njihovo trajanje će biti pažljivo planirani uzimajući u obzir uslove i mere usled pandemije virusa korona. U 2021. počinje i realizacija projekata u okviru Programa IDEJE koji je namenjen svim temama i naučnim oblastima. U narednih godinu dana, očekuje se da će na programima Fonda za nauku biti angažovano više od 2.000 istraživača.\nTags: Fond za nauku Republike Srbije\n« Izložba „Ne boli samo spolja” u DKSG-u\nFilm „Šarlatan” u DKSG-u »


Mesi pred sudom 17. septembra zbog utaje poreza\nNapadač Barselone Lionel Mesi i njegov otac Horhe pozvani su na sud u Barseloni 17. septembra povodom optužbe da su utajili porez u iznosu od četiri miliona evra.\nMesi je odbacio optužbe i zajedno sa svojim advokatima saopštio je prošle nedelje da je "uvek redovno izmirivao svoje poreske obaveze".\nUkoliko budu proglašeni krivim za ovo delo, Mesi i njegov otac bi po španskom zaonu mogli da dobiju zatvorsku kaznu u rasponu od dve do šest godina.\nJavni tužilac Amado je u tužbi navela da je Mesi u periodu od 2006. do 2009. "stekao značajne prihode od treće strane na ime prava zaštite lika, što je tebalo da bude oporezovano". Mesi nije prvi sportista čiji su prihodi predmet istrage poreskih vlasti.\nPre njega, bivša fudbalska portugalska zvezda Luis Figo je prošle godine morao da plati 2,4 miliona evra na ime poreza na prihod od prava na zaštitu lika u periodu od 1997. do 1999, dok je igrao za Barselonu.\nTakođe, bivša španska teniserka Aranča Sančez Vikario platila je milione evra.\nDvadesetpetogodišnji Mesi važi za najboljeg igrača današnjice i sigurno je jedan od najboljih u istoriji fudbala sa četiri uzastopne titule igrača godine u izboru FIFA.\nMesi je za Barselonu postigao 133 gola u poslednje dve sezone i pomogao je tom klubu da osvoji četvrtu titulu prvaka Španije protekle sezone.\nMesi koji je na Forbsovoj listi najbogatijih sportista na desetom mestu zaradio je prošle sezone zaključno sa junom ove godine 41,3 miliona dolara.


3. kolo Prve futsal lige: Bečej – Novi Pazar u ponedeljak 19,30č\nUtakmica 3. kola Prve futsal lige u kojoj Bečejci treba da se sastanu sa ekipom iz Novog Pazara odigraće se u ponedeljak u Sali SC „Đorđe Predin Badža“ sa početkom u 19,30 časova.\n06 oktobar 2014\tSportski mozaik\nPrva futsal liga Srbije: Bečej – Novi Pazar danas u 19,30 časova\nU okviru 3. kola Prve futsal lige Srbije ekipa Bečeja danas (6. oktobra) od 19,30 časova dočekuje ekipu iz Novog Pazara.\n3. kolo Prve futsal lige: Bečej do pobede u finišu\nU poslednjoj utakmica 3. kola Prve futsal lige ekipa Bečeja je danas (6. oktobar) savladala ekipu iz Novog Pazara rezultatom 4:3 (3:2).\n16 januar 2015\tSportski mozaik\nFutsal: Dobar start, hoćemo titulu\nNe sumnjajući da su čitaoci sportskih strana Bečejskog mozaika (pa i svih sportskih strana drugih novina) najkompetentniji za sport, da su rođeni kao dobri poznavaoci, selektori, teoretičari, taktičari svih sportova, pa tako i malog fudbala, u ovom broju, ipak smo dali reč malo kompetentnijem od svih nas, onom koji na terenu rešava utakmice, kapitenu dobro pozicioniranog prvoligaškog futsal kluba.\nKlub malog fudbala Bečej izuzetno uspešno igra u prolećnom delu ligaške sezone. Posle prve tri pobede nad Vranjem, Kalčom i Novim Pazarom, serija pobeda je nastavljena.


DOK #1 – BEOGRAD POSTAJE BOGATIJI ZA FILMSKI FESTIVAL U 2019. GODINI – DOK#4\nDOK #1 – BEOGRAD POSTAJE BOGATIJI ZA FILMSKI FESTIVAL U 2019. GODINI\n„DOK #1“ u Kombank dvorani od 31. januara do 3. februara\n„DOK #1“ je novi festival dokumentarnog filma koji će obradovati Beograđane i upotpuniti filmsku scenu 2019. godine svojim programom. Tokom četiri festivalska dana videćemo odvažne i ključne filmove iz aktuelne svetske produkcije. Domaćin prvog izdanja „DOK #1“ je Kombank dvorana, a festival će se održati od 31. januara do 3. februara 2019. godine.\nPrvo izdanje festivala „DOK #1“ neće biti takmičarskog karaktera. Publika će nakon festivala moći da pogleda selekciju filmova sa festivala i u Domu kulture Studentski Grad.


Ekipa Viteza očekuje nove bodove | Nk Vitez Web Stranica\nPosted on 18 Januara, 2016 14 Februara, 2019 by JimSeal\nZnamo da je ovo izuzetno bitna utakmica kako za nas tako i za Široki. Mi pred ovu utakmicu imamo mnogobrojnih problema, međutim, svaki klub u određeno vrijeme dođe u probleme zbog izostanka nekolicine prvotimaca. Prethodno kolo nam je stvorilo dodatne probleme, izgubili smo utakmicu protiv Radnika te ostali bez nekolicine standardnih igrača. Znamo da ne možemo računati na Jevtića, Šantića i Fajića, međutim raduje nas povratak Jusufbašića i Sadikovića, igrača koji su dugo vremena bili povrijeđeni. Široki Brijeg je kiksao na svom terenu, tako da je ovo i za njih bitna utakmica. Međutim, uz svako poštovanje njihovih rezultata, njihove ozbiljnosti, kluba, njihove individualne kvalitete kojom raspolažu u igračkom kadru, vjerujem da ćemo doći do onoga što želimo“, istakao je trener Karačić.\nOporavio sam se i hvala Bogu za sada nemam nikakvih problema, na treningu radim maksimalno. Što se tiče naredne utakmice, teško je reći nešto novo o Širokom što već ne znamo, a to je da su kvalitetna ekipa, da imaju kvalitetne pojedince i sigurno da nas očekuje teška utakmica. Međutim, kao što je šef rekao, mi imamo svoju računicu, svaki bod nam je zlata vrijedan i svakako da će bilo koji rezultat, bilo da donosi bod ili tri, puno značiti. Ono što mogu reći za sebe i svoje suigrače jeste da radimo maksimalno na treninzima, da izgaramo za svaku loptu i da će tako biti i na utakmici. Nadam se da će nam ta odlučnost i borbenost u svakom trenutku utakmice donijeti rezultat i da ćemo se na kraju radovati.“\nSigurno da nas očekuje teška utakmica, na teškom terenu i protiv jakog protivnika, ali mi ćemo, kao i svaku drugu utakmicu, ići na pobjedu i bilo koji pozitivan rezultat protiv ekipe kao što je Široki Brijeg predstavljat će za nas uspjeh.“


„Crvena Stijena in Cultural and Ecological Context“ u Muzeju grada Budve\nPromocija knjige „Crvena Stijena in Cultural and Ecological Context“, urednika prof. Bob Vejlona sa Univerziteta u Mičigenu biće večeras u 20 časova održana u Muzeju grada Budve (JU Muzeji i galerije Budve) u Starom gradu.\nIzdavači ovog zbornika radova su Narodni Muzej Crne Gore i Crnogorska akademija nauka i umjetnosti. Na promociji će govoriti akademik Pavle Pejović, mr Mitra Cerović, arheolog Narodnog Muzeja Crne Gore i Nikola Borovinić, arheolog iz Centra za konzervaciju i arheologiju Crne Gore. Razgovor sa učesnicima će voditi Dušan Medin, diplomirani arheolog i master menažer u kulturi i Itana Lalović, etnolološkinja i antropološkinja.\nOvaj događaj se realizuje u okviru manifestacije međunarodnog karaktera „Dani evropske baštine“, koja se ove godine realizuje pod sloganom „Umjetnost dijeljenja“.\nDogađaji u okviru manifestacije „Dani evropske baštine“ u Budvi i Crnoj Gori se realizuju u periodu od 21. do 30. septembra i njima koordinira Dušan Medin.


T.C "Durmitor" o januaru i iznenađenjima u februaru | Share Montenegro\nHome Novosti T.C “Durmitor” o januaru i iznenađenjima u februaru\nNow reading: T.C “Durmitor” o januaru i iznenađenjima u februaru\nT.C “Durmitor” o januaru i iznenađenjima u februaru\nPosljednji dan januara donosi sumiranje rezultata u Turističkom centru “Durmitor”.\nZa portal Share Montenegro kažu da je broj skijaša u januaru bio na prošlogodišnjem nivou, dok je zarada ove godine bolja 7% u odnosu na prethodnu.\nTome su sigurno doprinijele uređene Ski staze kao i mogućnost noćnog skijanja čiju su organizaciju ove godine turisti najviše hvalili.\n“Osim toga, posjetioci su zadovoljni održavanjem puteva a posebno su hvalili ljubaznost radnika na žičarama i ski liftovima, kao i osoblje u restoranu, kafićima i na prodaji karata. Jedina zamjerka odnosila se na ograničen broj parking mjesta.” istakli su iz T.C “Durmitor”\nSnijega ima dovoljno pa menadžment Turističkog centra na Savinom kuku ulazi spremno u februar. Najavljuju razna takmičenja i manifestacije kojima će animirati ljubitelje snijega i planine.\n“Što se tiče februara, imamo najavljene grupe turista iz okruženja. Takođe, narednog mjeseca ćemo imati i organizovane besplatne autobuse iz Podgorice za Žabljak i nazad” – najavljuju iz Ski centra.\nSigurni smo da će Podgoričani iskoristiti ovu lijepu mogućnost tokom februara i uživati na Savinom kuku.\n“Zimska sezona će trajati do 1. aprila, a vremenska prognoza ide na ruku produžetku sezone” – zaključuju iz ovog Ski centra.\nSki centar Kolašin 1600: Prezadovoljni smo ovom sezonom\nSki centar Kolašin 1600 tokom ove zimske sezone prihodovao je oko milion eura, što je duplo više nego lani, kazala je pomoćnica izvršnog direktora Skijališta Crne Gore, Nataša Pajović, u razgovoru za RTCG. Podsjeća da je sezona počela 18. decembra, a planir...\nSavin kuk se otvara 17. decembra\nSjajne vijesti za ljubitelje skijanja na Žabljaku! Skijalište Savin kuk otvara se 17. decembra i tog dana skijanje će biti potpuno besplatno! Turistička organizacija Žabljak pozvala je ljubitelje sniježnih sportova da ove zime za odmor ili vikend destinacij...


Fair Share – Slobodna Muzika – Veća Korist Za Sve – O nama\nO nama\tHomeFairshareO nama\tO nama\n“Kad se pukotina u javnom mnenju otvorila, mi smo samo prošli kroz tu pukotinu, i izbili smo u jedno potpuno drugačije okruženje od onoga u kojem smo se kretali do tada.”\nMilan Mladenović, TV poster: Evo ovako, RTB 1992 Privredno društvo sa ograničenom odgovornošću, osnovano i registrovano za proizvodnju baza podataka jula 2010. godine\nZbog interesovanja javnosti, posebno sudova, tužilaštava i inspekcijskih organa Republike Srbije ističemo da se bavimo neposrednim pružanjem usluga umetnicima i korisnicima umetnosti u oblasti upravljanja i raspolaganja autorskim i srodnim pravima ili posreduje u tome.\nFair Share obavlja skoro sve diskografske i delatnosti koje imaju veze sa diskografijom, a posebno u delu odnosa sa poslovnim korisnicima muzike i kolektivnim organizacijama.\nKao primer slobodnog raspolaganja autorskim i srodnim pravima na muzičkim delima kao privatnom svojinom umetnika gradimo Bazu slobodne muzike, a po ugledu na poslovni model Jamendo S.A. u prodaji čijih usluga posredujemo na teritoriji Srbije. Jamendo je kompanija sa sedištem u Luksemburgu, koja je osnovana i posluje u skladu sa zakonima Luksemburga koji je članica Evropske unije. Domaći Zakon o autorskom i srodnim pravima je harmonizovan sa zakonodavstvom Evropske unije. Jamendo koristi Dela licencirana pod Creative Commons lincencama koje se upotrebljive i za izgradnju naše Baze slobodne muzike.\nCilj nam je da pomognemo pre svega umetnicima – stvaraocima – izvornim nosiocima autorskog i srodnih prava, savetima kako da upravljaju i sačuvaju svoja prava, uslugama upravljanja njihovim pravima bez potrebe da ih ustupe, izdavanjem, distribucijom, promocijom, monetizacijom. Sve usluge pružamo bez obzira da li su umetnici odnosno njihova dela u sistemu kolektivnog ostvarivanja autorskog i srodnih prava ili van njega.\nSa druge strane, logično, usluge pružamo i korisnicima umetnosti. U tom odnosu nastojimo zadovoljiti potrebe korisnika postizanjem pravične naknade za umetnika uz poštovanje njegove volje i dela.


Intervju Mate Štetića, generalnog direktora Strateškog poslovnog područja Kafa Atlantic Grupe - Biznis Telegraf.rs\n27/05/20 | 09:51\nOčekuje nas „nova normalnost“ u poslovanju\nNakon perioda prilagođavanja na okolnosti koje niko nije mogao predvideti, došlo je vreme za povratak u novu normalnost. Kompanije koje su na vreme reagovale, uspele su da se izbore sa novim izazovima. Koliko je taj period uticao na poslovanje u industriji kafe, šta možemo očekivati nakon njega i da li će nam ta nova stvarnost smetati ili ne, saznali smo u razgovoru sa Matom Štetićem, generalnim direktorom Strateškog poslovnog područja Kafa Atlantic Grupe.\nPandemija COVID-19 virusa uticala je na globalno tržište u svim sferama, pa i na tržište kafe, s tim da je negde imala veće, a negde manje negetavine posledice. Zatvarenje granica i nekih luka, kao i drugih transportnih puteva, povećane mere bezbednosti na graničnim prelazima, otežan transport i nedostatak radnika na plantažama kafe, usled karantina i bolesti, dovelo je do zastoja u berbi i smanjene proizvodnje. Recimo samo u Kolumbiji u aprilu je ostvaren pad proizvodnje za gotovo trećinu, što je rekord u novijoj istoriji. Takođe, od januara meseca, generalno je zabeležen pad proizvodnje kafe na svetskom nivou od 17% u odnosu na isti period prošle godine, tako da se već sada razmatraju dalja moguća scenarija globalne proizvodnje kafe. Sa druge strane, uskoro pristiže rekordna berba iz Brazila, koja bi trebalo da nadomesti manje berbe u drugim poreklima.\nKada je reč o prilagođavanju poslovanja situaciji koja je za sve nas bila velika nepoznanica, kao i mnoge kompanije, Atlantic Grupa je imala izazov da se brzo i efikasno prilagodi i na vreme sagleda rizike. Zato smo odmah oformili Krizni štab i stavili zdravlje i bezbednost naših zaposlenih na prvo mesto. Pravovremenim odlukama uspeli smo da savladamo možda i najveći izazov do sada, da budemo odgovorni i sačuvamo zdravlje i bezbednost svih nas, prilagodimo poslovanje kompanije u kratkom periodu i obezbedimo svoje brendove za naše potrošače. Grand kafa, kao i svi drugi proizvodni pogoni, su od samog početka poslovali punim kapacitetom i zahvaljujući našim zaposlenima koji su izneli najveći teret, nije bilo nestašice kafe na policama. Uspeli smo da obezbedimo redovno snabdevanje, i dovoljnu količinu svih naših brendova i na to sam izuzetno ponosan.\nKoji savet biste dali poslovnim liderima kada je u pitanju ovaj težak period?\nU doba krize i ekonomske nesigurnosti, solidarnost, poverenje i empatija su ključni. Zbog toga lideri, kao i kompanije, treba da budu odgovorni i da pruže podršku, svojim zaposlenima, potrošačima, a u krajnjoj liniji i zajednici u kojoj posluju. Dobra informisanost i osnaživanje ljudi da razumeju i prihvate nov način poslovanja u krizi, jača jedinstvo i smanjuje strah od neizvesnosti, što je jako značajno, kako bi zaposleni reagovali odgovorno i kako bi kompanija očuvala održivo poslovanje. Važno je usredsrediti se na period kroz koji svi trenutno prolazimo, kako bismo uspešno nastavili da se prilagođavamo nekoj novoj sadašnjici. Posvećenost svih nas usmerena na stimulisanje rasta i razvoja kompanije, su upravo neki od ključnih elemenata našeg jedinstva i uspeha.\nAtlantic Grupa je ostvarila kvartalni rast prodaje i dobiti uprkos restrikcijama. Koliki je udeo i kako biste okarakterisali poziciju SPP Kafa?\nKao vodeće poslovno područje Atlantic Grupe, SPP Kafa je prethodne godine ostvarila više od 153 miliona evra prihoda od prodaje, što čini oko dvadeset odsto ukupnog prometa Grupe. U skladu sa ciljevima celokupne strategije biznisa, ostvarili smo planove i postigli rekordne rezultate i rast u najvažnijim segmentima na većini tržišta. Uvoz i plasman više od 23.000 tona kafe godišnje, duži niz godina nas pozicionira u regionu kao dominantnog lidera. Najzastupljenija je kategorija sveže mlevene kafe, potom espresso i instant kafa, ali i Black’ n’ Easy, naša revolucija u tradicionalnoj kafi koja se sprema za minut, i koja iz godine u godinu ostvaruje kontinurirani rast. Vodeći brendovi su Barcaffè, Grand kafa i Bonito.\nRezultati u prvom kvartalu ove godine takođe su odlični, sa više od 12 odsto rasta ukupnog prihoda u odnosu na isti period prošle godine, na nivou Atlantic Grupe i 5,4 odsto rasta kada je u pitanju SPP kafa. Rast je zabeležen najviše u kategoriji sveže mlevene i instant kafe.\nKakvi su Vaši planovi za naredni period i šta očekujete od nove normalnosti?\nBudući da je Atlantic Grupa u 2020. godinu ušli sa odličnim poslovnim rezultatima, a u prvom kvartalu ostvarila značajan organski rast, verujemo da će nam stabilna finansijska pozicija i predanost Atlanticovih zaposlenih, koja je u ovoj situaciji posebno došla do izražaja, kao i snaga naših brendova, pomoći da prebrodimo ovu krizu s minimalnim negativnim posledicama.\nNaravno, imajući u vidu da se svet još uvek nije izborio sa korona virusom, učimo da živimo i poslujemo u skladu sa novim uslovima. Ukidanjem vanrednog stanja i relaksacijom ograničavajućih mera za stanovništvo i privredu, naši prodajni timovi su se vratili na teren i očekujemo polagano normalizovanje svih segmenata poslovanja, uz postepeni povratak u radne prostorije i zaposlenih koji su radili od kuće.\nTrenutne okolnosti posmatramo kao priliku da dodatno ojačamo odnose sa svim partnerima i relevantnim stakeholderima i prilagodimo se novim zahtevima tržišta i potrošača. Nastavićemo da vodimo računa o kontinuitetu ulaganja u bazične brendove, ali i u inovativna rešenja i vrhunski kvalitet proizvoda, jer je to temelj naše liderske pozicije u regionu. Tu poziciju želimo i ubuduće da zadržimo, a kako nam je distribucija važna karika rasta poslovanja, naše delovanje biće usmereno i na njen dalji razvoj, uz maksimalnu digitalizaciju svih procesa, što se pokazalo kao bazična stavka funkcionisanja u vanrednoj situaciji.


Uloga medija u unapređenju pravne i socijalne države | Podunavlje.info\n22/11/2017 23/11/2017 Miroslav Đorđević\nSMEDEREVO, 22. novembra 2017 – U Regionalnom centru za obrazovanje u Smederevu danas je održan okrugli sto pod nazivom „Uloga medija u unapređenju pravne i socijalne države“. Podnaslov ovog skupa, koji je stajao na panou pored organizatora i uvodničara, Dragane Čabarkape, predsednice Sindikata novinara Srbije, i Stanka Crnobrnje, člana Radne grupe Ministarstva za kulturu i informisanje za izradu nove medijske strategije, mnogo je više govorio o problemu s kojim se mediji, pogotovo na lokalu, suočavaju; „Nema slobodnih medija bez slobodnih novinara“. Jer, da bi novinari bili slobodni treba da bude ispunjeno nekoliko uslova, počev od tog, baš kao i za sve ostale građane ove države, da mogu da rade i da od svog rada žive. Mediji i novinari od države čak i ne traže da im pomaže, ali ne treba ni da odmaže, a ona to upravo čini nerazumnom regulativom, koja više komplikuje nego što rešava probleme, ali i uopšte odnosom prema informisanju, koje vlast često doživljava kao svoj bogomdan servis. Oni koji se u to ne uklapaju nemaju nikakvu šansu da opstanu, što je za posledicu imalo da mnogi gradovi u Srbiji ostanu bukvalno bez lokalnih informativnih glasila. Koliko tu može da pomogne i nešto značajno promeni usvajanje medijske strategije, koje nam sledi, otvoreno je pitanje.\n„Donošenje ove strategije je neophodno, haotična slika na medijskoj sceni u Srbiji pod hitno mora da se promeni. Dali smo svoje predloge, a pre svih je uspostavljanje socijalnog dijaloga. Novinari mogu da rade slobodno ako imaju pristojne uslove i redovne plate. To je evropski standard koji javno promovišu svi medijski poslodavci ali ga u svojoj kući, pod pretnjom otkaza onima koji žele sindikalno da se organizuju – zabranjuju“, kazala je Čabarkapa na skupu.\nIzrada nove medijske strategije za SINOS je od sudbinskog značaja i zato izlazak predstavnika pojedinih medijskih udruženja i asocijacija iz Radne grupe u ovom sindikatu vide kao opstrukciju onih koji su najodgovorniji za ovakvo stanje u medijima, urušavanje profesije i izuzetno težak položaj novinara i medijskih radnika. SINOS predlaže i da postojanje sindikalne organizacije i kolektivnog ugovora kod poslodavca bude jedan od kriterijuma na konkursu za sufinansiranje projekata u javnom informisanju. Kad je već o tome reč, u SINOS-u smatraju da se moraju jasno precizirati kriterijumi za dodelu budžetskog novca, baš kao i pojam „medijski ekspert“, kojim se manipuliše ori formiranju komisija koje o raspodeli tih sredstava odlučuju.\nNajveći deo problema u medijima, pre svega lokalnim, nastao je nakon što se iz njih povukla država. Učinjeno je to pod izgovorom da je sve uslovljeno našim putem u EU, da to od nas „traži Brisel“. Profesor Stanko Crnobrnja tvrdi da to nije tačno, da je kao i u mnogim drugim slučajevima zloupotrebljena mantra „Brisel traži“, a da je u stvari podlegnuto pritiscima moćnih stranih kompanija koje su imale svoj interes da se dogodi šta se dogodilo, da se mediji privatizuju i, u velikom broju slučajeva, propadnu.\n„Nijedna država ne izlazi iz medija, ni u Evropi, nije tako ni u Americi, to je nonsens, da država nema upliv u informisanje, što ne izađe iz zdravstva, što ne izađe iz školstva? Drugo je pitanje, koji su načini i modeli da se taj upliv države reguliše. Kao što nije normalno da svi mediji budu državni tako nije ni da sve bude privatizovano, i to po svaku cenu, Privatizacija je kod nas izvršena, da tako kažem ’jako tvrdo’, do te mere da su uništeni mediji, da smo došli do toga da pojedini regioni u Srbiji nemaju glasila, nikakva. Državi ne bi smelo da bude svejedno da se takva propast nastavi i tu vidim našu ulogu, da ovom strategijom definišemo neke stvari bitne za opstanak i dalje delovanje medija“, objasnio je Stanko Crnobrnja šta očekuje od usvajanja ovog dokumenta.\nRadna grupa Ministarstva kulture i informisanja, čiji je član i Crnobrnja, podsetimo, priprema novu medijsku strategiju koja bi trebalo da uvede red na medijskoj sceni i sanira posledice nastale donošenjem Zakona o javnom informisanju i medijima. Skup koji je održan u Smederevu je deo istoimenog projekta Sindikata novinara Srbije, koji je podržan sredstvima za sufinansiranje projekata iz budžeta grada Smedereva za ostvarivanje javnog interesa u oblasti javnog informisanja za 2017. godinu.\nDRUŠTVO, SmederevoDragana Čabrkapa, Radna grupa Ministarstva za kulturu i informisanje za izradu nove medijske strategije, Sindikat novinara Srbije, Stanko Crnobrnja, Uloga medija u unapređenju pravne i socijalne države\nSMEDEREVO, 19. novembar 2018 – Ervin Šalgo iz Kikinde...\nSMEDEREVO, 19. novembar 2018 – Veče posvećeno poeziji i...\nSMEDEREVO, 18. novembar 2018 – Iako su u susretu...\n19/11/2018, 1:28 pm


Ministarstvo kulture o priredbi u Novom: Država neće ćutati, podnijećemo prijavu protiv organizatora | Aktuelno\nNaslovna CRNA GORA Ministarstvo kulture o priredbi u Novom: Država neće ćutati, podnijećemo prijavu protiv...\nMinistarstvo kulture o priredbi u Novom: Država neće ćutati, podnijećemo prijavu protiv organizatora\nJedan od organizatora koncerta je i Mitropolija crnogorsko primorska, a njemu su između ostalih prisustvovali i jedan od lidera DF-a Andrija Mandić, prvi čovjek Budve Marko Carević i lider Prave Crne Gore Marko Milačić\nMinistarstvo kulture će podnijeti prijavu protiv organizatora humanitarnog koncerta “Za naše Kosovo i Metohiju” u Herceg Novom, tokom kojeg je Vlado Georgijev pjevao “Tamo daleko”. Koncert koji je trebao da bude humanitarnog karaktera poprimio je obrise političkog skupa.\nJedan od organizatora koncerta je i Mitropolija crnogorsko primorska, a njemu su između ostalih prisustvovali i jedan od lidera DF-a Andrija Mandić, prvi čovjek Budve Marko Carević i lider Prave Crne Gore Marko Milačić.\nIz resora Aleksandra Bogdanovića navode da je crnogorska javnost tokom jučerašnjeg dana svjedočila raznorodnom multimedijalnom materijalu sa koncerta koji je održan u Herceg Novom.\n“Samim tim, cjelokupan auditorijum bio je u prilici da vidi na koji se način krši čitav skup zakonskih odredbi, i to na manifestaciji javnog karaktera. Isticanje simbola drugih država, skrnavljenje zvanične himne Crne Gore uz, u takvim prilikama, gotovo nezaobilazne političke i nacionalističke poruke, samo su neki od elemenata zbog kojih će Ministarstvo kulture protiv organizatora koncerta podnijeti prijavu pred nadležnim organima”, poručuju u Ministarstvu.\nSigurni su da postoji mnogo boljih načina za promociju domaćeg, regionalnog i šireg muzičkog stvaralaštva tokom sezone.\n“Dovoljno je vidjeti, zapravo, ostale festivale na crnogorskom primorju. U tom duhu, ujedno, pozdravljamo i odluku Opštine Budva da, nakon oštrih reakcija crnogorske javnosti, odstupi od ideje organizacije koncerta trubača iz Guče u tom gradu”, ističu u ovom resoru.\nNo, kako su naglasili, na programe nalik preksinoćnjem, Ministarstvo kulture i Država Crna Gora neće ćutati – naprotiv.\n“Od sada, svako kome koncept ‘manifestacija kulture’ bude paravan za nacionalističke poruke i kršenje zakona, odgovaraće na način kako je to regulisano propisima ove države”, navode oni.\nPoručuju da smotre kulture ne smiju biti izgovor za organizaciju nacionalističkih skupova, a posebno kada se – kao u slučaju Herceg Novog – njima negira crnogorski identitet.\n“Žalimo što je Herceg Novi bio domaćin ovog programa, tim prije jer smo nedavno na istom mjestu mogli da ispratimo festival sasvim drugačijeg tipa – koji u mnogo ljepšem svjetlu promoviše i taj grad i Crnu Goru”, zaključuju u Ministarstvu.\nPovodom Dana mladih počinje kampanja Aktiviraj se za kulturu – crnogorska baština dio evropskog nasljeđa\nMinistarstvo kulture: Bezuspješan pokušaj ubiranja jeftinih političkih poena\nPerović: Crkva ima više kondicije od svake vlasti\nJelušić: MCP prećutno prihvata stavove advokata Markovića\nHN: Podnijeta krivična prijava protiv osobe za koju se sumnja da je oštetila budžet 94.000 eura


Kesić: Dolazak novog visokog predstavnika u BiH važniji od ulaska Bajdena u Bijelu kuću - Balkanska\nKesić: Dolazak novog visokog predstavnika u BiH važniji od ulaska Bajdena u Bijelu kuću\nBEOGRAD – Politički analitičar iz Vašingtona Obrad Kesić smatra da je smjena visokog predstavnika u BiH Valentina Incka za region, Srbiju i Republiku Srpsku možda važnija od dolaska nove administracije u SAD.\nKesić, koji je i šef Predstavništva Republike Srpske u SAD, pojasnio je da je Nijemac Kristijan Šmit, koji se pominje kao kandidat za mjesto visokog predstavnika, u javnosti poznat po tome što ima izvjesnu naklonost prema hrvatskim stavovima, pa se Bošnjaci plaše da će stati na stranu Hrvata.\nPritom, dodao je, vjeruje se i da je izbor novog visokog predstavnika rezultat dogovora Njemačke i Rusije.\n“U novonastaloj situaciji to je mnogo važnije nego dolazak nove administracije u Vašingtonu zato što taj dolazak, ako je postignut dogovor između Nemačke i Rusije, predstavlja novi momenat što se tiče zapadnog Balkana, jer je bilo skoro nemoguće pomisliti da bi se Nemci dogovarali sa Rusima o bilo kom značajnom potezu, a da se nisu konsultovali sa Amerikancima”, ocijenio je Kesić za Sputnjik.\nPrema njegovom riječima, to govori o tome da će odnosi između Vašingtona i Brisela biti mnogo složeniji nego što se vjeruje, kao i da se ne može očekivati da će sa povratkom demokrata na vlast u Americi Albanci i Bošnjaci moći da uživaju blanko-ček da mogu da postavljaju maksimalističke nacionalne ciljeve, a da će imati podršku Vašingtona.\nKesić je istakao kako ne treba strahovati i da će doći do naglih promjena ili do okolnosti koje će biti negativne za Srbe i Republiku Srpsku, već smatra da će najteži izazovi za region u narednoj godini biti ekonomski.\nSmatra da će se EU izvlačiti iz krize uz pomoć “njemačkog motora” i da već prve naznake i projekcije za sljedeću godinu daju nadu da će ta moćna privreda povući i evropsku privredu i ovaj region.\nKao još jedan izazov, Kesić je izdvojio sukob velikih sila koji će se odraziti i na region.\n“Srbija i Republika Srpska će imati velike izazove da nastave da se snalaze sa pritiskom kom će biti izložene u vezi sa odnosima sa Rusijom, pogotovo u sektoru energetike, ali i zbog odnosa sa Kinom”, navodi Kesić.\nOn je dodao i da će Kinezi biti pod velikim pritiskom gdje god da se pojave, pogotovo u Evropi, da će biti viđeni kao neko ko ugrožava i američke i evropske interese.\nTags: Bajden, BIH, Inzko, Kesić


ZIM rent a car Agencija dostavlja automobile na Voždovac i u sam centar Beograda. Rezervisani automobil možete preuzeti na našoj adresi na Dorćolu, jednom od hotela u centru Beograda ili na aerodromu Beograd. Molimo vas da prilikom rezervisanja automobila pošaljete mesto preuzimanja, datum i vreme sletanja aviona, kako bismo mogli da rezervišemo rent a car za vas. Cene rentiranja već od 13 €/dan.\nZIM Rent a car, osim automobila sa manuelnim menjačima, nudi i automatik vozila kao što su Opel Astra, Renault Megane, VW Passat. Naše cene iznajmljivanja su finalne, sa uključenim porezom, neograničenom kilometražom, što nas svrstava u povoljne rent a car agencije, sa kvalitetnom flotom automobila i kombija.


U Budvi otvorena redizajnirana Telenor prodavnica – Bankar.me\nFebruary 17, 2015 SVE VIJESTI, TEHNO Leave a comment\nKompanija Telenor otvorila je danas u Budvi u Mediteranskoj ulici modernizovanu, redizajniranu prodavnicu, u kojoj će korisnici imati jednostavan pristup informacijama i aktuelnim ponudama.\nBudva je 12. grad u kojem će korisnici mobilnih komunikacija sve informacije o aktuelnim ponudama, a kako su istakli u Telenoru prodavnica će spremno dočekati turističku sezonu sa dodatno ojačanom ponudom paketa i pametnih uređaja.\n“Inspirativno radno okruženje, najviši kvalitet usluge i pokrivenost Telenor pametnom mrežom su prioriteti naše kompanije, u kojima će uživati stanovnici ali i svi posjetioci Budve“, istakli su iz ove kompanije.\nKorisnici u Budvi će među prvima moći da se u Telenor prodavnici informišu o novim Play+ paketimai karakteristikama pametnih telefona koji se mogu odabrati već po cijeni od jedan euro ili uz mogućnost kupovine na 12 ili 24 rata bez kamate. U zavisnosti od veličine Play+ paketa, korisnici mogu aktivirati jedan, dva ili tri digitalna servisa u okviru pretplate bez dodatne naplate, iz atraktivne ponude digitalnih servisa: Deezer, Capture, Novinarnica, Sport Uživo i WhatsApp. Prilikom aktivacije servisa korisnici dobijaju i dodatni internet saobraćaj za korišćenje ovih servisa.\nPOJMOVIDelta Planet ikea Beograd Oglasi za posao Telenor Poslovanje Telenora u Crnoj Gori prihodi Telenora Telenor Telenor Crna Gora\nPrevious Dobar biznis plan garantuje uspjeh\nSljedeći Grčke banke nedjeljno gube oko dvije milijarde eura\nTelenor prvi u Crnoj Gori uvodi Drivey uslugu


Poražavajuće: Od 300 pritužbi zaštitniku – skoro trećina nasilje nad decom - Naši u svetu\nPoražavajuće: Od 300 pritužbi zaštitniku – skoro trećina nasilje nad decom\nObjavljeno 18/11/18 u 21:01\nBEOGRAD – Beskompromisna borba u cilju punog ostvarivanja prava deteta i posvećen rad svih nadležnih u državi kako bi svakom detetu omogućili bezbrižno detinjstvo i pravilan razvoj, moraju biti naš svakodnevni i najvažniji cilj, poručio je zaštitnik građana Zoran Pašalić povodom Svetskog dana deteta, koji se svake godine obeležava 20. novembra na godišnjicu usvajanja Konvencije o pravima deteta.\nU toku prethodnih godinu dana Zaštitinik građana je u oblasti prava deteta primio skoro 300 pritužbi, a gotovo trećina njih odnosi se na nasilje nad decom. Da bi se predupredili naredni slučajevi svih oblika nasilja nad najmlađom populacijom, Zaštitnik građana je nadležnim organima uputio oko 50 preporuka, navodi se u saopštenju.\nZakonodavni okvir za ostvarivanje i zaštitu prava deteta u Srbiji je unapređen, ali su sistemi prevencije i zaštite dece od nasilja, zlostavljanja, zanemarivanja i iskorišćavanja i dalje neefikasni i nedovoljno razvijeni, dok zakonska zabrana fizičkog kažnjavanja dece i dalje ne postoji, ukazuje Pašalić.\nNasilje nad decom, bilo da se događa u porodici, u školi ili među vršnjacima, ostavlja višestruke i dugotrajne posledice na fizičko i mentalno zdravlje deteta, njegov psiho-socijalni razvoj, a u najekstremnijim slučajevima dovodi i do smrti deteta, upozorava Pašalić.\nI pored toga što je donošenjem novog Zakona o sprečavanju nasilja u porodici unapređena saradnja organa koji su nadležni da štite decu od nasilja, još uvek se uočavaju propusti u njihovom radu.\nPoražavajuće je, ističe Pašalić, što i dalje moramo da ukazujemo da pravo na bezbedno odrastanje i razvoj imaju i deca iz posebno osetljivih grupa – siromašna deca, deca sa smetnjama u razvoju i invaliditetom, teško bolesna deca, deca koja žive i rade na ulici, deca koja žive u ruralnim sredinama, deca izbeglice i žrtve rata, deca žrtve nasilja, navodi se u saopštenju.\nPašalić ističe i da se seksualno nasilje i dalje teško otkriva.\nOn pozdravlja najavu Ministarstva prosvete o izradi novog obrazovnog paketa o seksualnom obrazovanju, kako bi deci, roditeljima i zaposlenima u obrazovnom sistemu, bio obezbeđen izvor informacija o seksualnosti, reproduktivnom zdravlju, privatnosti i zaštiti od seksualnog zlostavljanja i iskorišćavanja.\n„Danas ne treba zaboraviti posebno talentovanu decu, koja osvajaju nagrade na prestižnim takmičenjima u svetu, a koja su nevidljiva u moru sveprisutnog šunda“, istakao je Pašalić.\nNa Svetski dan deteta, Zaštitnik građana predstaviće Poseban izveštaj o stanju prava deteta u Srbiji, koji analizira zakonodavni okvir u ovoj oblasti, njegovu usklađenost sa međunarodnim standardima i efikasnost primene u svakodnevnom životu deteta, navodi se u saopštenju.\nDecaNasiljeSvetski dan detetaZaštitnik građanaZoran Pašalić\nRistovski: Dodikova podrška filmu očekivana, Srbija je majka RS\nĐoković ispustio još jedan trofej\nAlarmantno upozorenje iz FBI: Povećan broj zločina iz mržnje u SAD


Metalurško inženjerstvo | Predstavnici HBIS Serbia održali dva predavanja iz oblasti crne metalurgije\nPredstavnici HBIS Serbia održali dva predavanja iz oblasti crne metalurgije\nU organizaciji Podružnice Srpskog hemijskog društva Bor i Tehničkog fakulteta u Boru, u svečanoj sali Fakultulta su 31. 05. 2019. godine održana dva veoma zanimljiva predavanja predstavnika kompanije HBIS Serbia iz oblasti crne metalurgije.\nJun Zhao, generalni direktor i Vladan Mihailović, generalni menadžer primarne proizvodnje, održali su predavanje na temu “HBIS Serbia path to the success”. Vladan Andrejić, naš bivši student metalurgije, koji je zaposlen u ovoj kompaniji na poziciji samostalnog tehnologa visokopećnog procesa održao je predavanje na temu “Upotreba 100 % peleta u zasipu visoke peći”.\nPredavanja su bila korisna i nastavnicima i studentima sa Odseka za metalurško inženjerstvo jer su imali prilike da čuju o novim dostignućima, ostvarenim rezultatima u proizvodnji, unapređenju tehnologije i planovima za budućnost kompanije HBIS koja posluje u Srbiji.\nPored toga, studentima je predočena mogućnost nastavka saradnje sa Fakultetom kroz obavljanje letnjih stručnih praksi za studente metalurgije i mogućem zaposlenju u ovoj kompaniji nakon diplomiranja. Vladan Andrejić je studentima govorio o poslovnim izazovima na koje je kao mlad inženjer nailazio i napomenuo je da je znanje koje je stekao studirajući metalurgiju bilo veoma dobra osnova za primenu istog u praksi.


Produžen rad Odbora do 18. decembra, odbijen predlog SDP za tehničku vladu - Vijesti.me\nPored vladajuće koalicije, odluku su podržali poslanici opozicije Neđeljko Rudović i Miodrag Lekić Edit\n10217 pregleda 18 komentar(a)\nSkupština Crne Gore (Foto: Luka Zeković)\nŽeljka Vučinić 11. novembar 2019, 17:10 ažurirano 11. novembar 2019, 22:50\nSkupština Crne Gore produžila je rok za izmjenu izbornih zakona do 18. decembra, usvojivši izmjene Odluke o obrazovanju Odbora za sveobuhvatnu reformu izbornog i drugog zakonodavstva.\nNjome se termin završetka rada skupštinskog Odbora pomjera sa 15. novembra na 18. decembar, a za to je glasalo 44 poslanika od ukupno 46 prisutnih.\nPored vladajuće koalicije, odluku su podržali poslanici opozicije Neđeljko Rudović i Miodrag Lekić.\nDvoje poslanika Socijaldemokratske partije (SDP) je bilo protiv, a Demokratski front (DF) nije prisustvovao glasanju.\nPrethodno je većina odbila amandman SDP-a.\nRaško Konjević (SDP) rekao je da ni nakon devet mjeseci od afere "Koverta", ne postoji objektivne političke ili pravne odgovornosti.\nTo ukazuje, kako je dodao, da su suprotne razlike o poštenim izborima.\nPodsjetio je i na slučaj "državnog udara", kojim je narušeno, kako je rekao, tanano povjerenje u izborni proces.\nPredlažio je amandman: da se u Odluku unese odredba kojom se predviđa model za implementaciju njenih preporuka i da Odbor razmotri model tehničke vlade.\nAmandman je odbijen, za njega je glasao jedino SDP i nezavisni poslanik Neđeljko Rudović.\nSkupština je večeras izglasala i da Odluka stupa na snagu objavljivanjem u Službenom listu, odnosno hitno.\nPrethodno je Andrija Mandić (DF) ponovo pozvao Demokrate i SDP da napuste Odbor za izborno zakonodavstvo i izađu na proteste, gdje bi, kako je rekao, sa ostalom opozicijom, pokretom "Odupri se" i "Duškom Kneževićem koji je razotrio talog u DPS-u" mogli da se izbore za fer izbore.\n"Ovo je posljednji apel ljudima u radnoj grupi SDP i Demokrate da na ulici prisilimo DPS da dobijemo tehničku vladu", rekao je Mandić u Skupštini.\nAndrija Nikolić (DPS) rekao je da se godinu dana bije bitka oko tehničke vlade, ponavljajući argumente DPS-a da se mjesto u izvršnoj vlasti dobija na izborima.\nRekao je da je tehnička Vlada baj pas za one koji bi veći politički rejting, koji bi imaju problema sa dostizanjem parlamentarnog statusa.\nPotpredsjednik Skupštine Genci Nimanbegu (Forca) rekao je da je godina je počela januarom i aferom "Koverta" koja će kako veruje i dalje oblikovati politički život ali njihov rad.\nOn je kaszao da se poslije šestočasovne rasprave, vidi da je više bilo politikanstva nego odgovorne političke priče.\n"Očekivao sam više da dajete primedbe na taj rok, da li je realan, možemo li se do tada sporazumjeti ako nismo do sada. Doprinijeli smo da pomognemo uspostavljanju dijaloga koga nema između pozicije I opozicije", rekao je potpredsjednik Skupštine.\nKonjević: Nećemo glasati za produženje rada Odbora; Medojević pozvao Demokrate da napuste Odbor\n"Razmatranje modela tehničke Vlade, kao jednog od mehanizama za implementaciju i nadzor, mora biti jasno precizirana obaveza Odbora”, navodi se u obrazloženju amandmana koji su podnijeli poslanici SDP-a Draginja Vuksanović Stanković, Raško Konjević, Ranko Krivokapić i Džavid Šabović.\nOdbor je trebalo da do 15. novembra završi posao na izbornim reformama, ali do sada nije usaglašen nijedan predlog zakona.\nDrugi produžetak rada Odbora dogovoren je na sjednici Kolegijuma, a predlog o tome su procesirali poslanici Ivan Brajović (SD) i Genci Nimanbegu (FORCA).\nPredsjednik Skupštine Ivan Brajović kazao je ranije danas da ako se želi posvećeno raditi, onda bi posao u Odboru mogli mogli završiti u relativno kratkom roku na valjan način, a ako se ne želi posvećeno raditi, odgovorno i profesionalno sa svih strana, nema tog roka “koji neće biti kratak”.\n“To zavisi od svih nas...Ako mi svi želimo da unaprijedimo izborni ambijent, ...onda to možemo da završimo u dogledno vrijeme”, kazao je Brajović.\nNikola Rakočević (DPS) je istakao da su spremni da prihvate sva rješenja, i opozicije i poslanika vlasti, koja su sistemska i konstruktivna za unapređivanje ukupnog izbornog ambijenta:\n“Mađutim, ono što nije primjenljivo u praksi, nije realno da bude prihvaćeno”.\nOn je istakao da Odbor već nije usaglasio rješenja iako je imao dovoljno vremena, jer se dio opozicije u Odboru bavio samopromocijom i rješenjima koja nijesu sistemskog karakatera, a manje su se bavili preporukama OEBS-a, ODIHR-a i međunarodne zajednice.\n“Druga stvar na koju se trošilo puno vremena i koja je otegla ovaj proces, je priča o tehničkoj Vladi. Davno smo kazali da od tehničke Vlade neće biti ništa , da vlast nije raspoložena za takvu vrstu eksperimenta koji bi bio drugi u nizu...”, istakao je Rakočević.\nRaško Konjević (SDP) je ranije danas kazao da SDP neće glasati za produžetak rada Odboru, jer je u dosadašnjem radu iskazan rezolutan stav DPS-a da ne želi ni da razgovara o modelu koji predlaže opozicija (tehnička Vlada) , što ne daje dovoljno nade da se kroz taj dijalog, na bilo koji način, može doći do stabilizacije političkih prilika u Crnoj Gori.\n“Samo nemojte zaboraviti razloge koji su nas doveli u današnje stanje. Nemojte zaboraviti da su poslednji parlamentarni izbori održani u danu državnog udara. Nemojte zaboraviti da je vaš član Predsjedništva akter afere “Koverta” i da nema objektivne ni bilo koje druge odgovornosti”, ocijenio je Konjević.\nNezavisni poslanik Neđeljko Rudović je istakao da sa Miodragom Lekićem (DEMOS) dijeli stav da “treba pokušati i učiniti sve što je do nas da država dobije izbore koji će biti prihvatljivi”.\n“Mi ćemo to pokušati...Ako vi nastavite sa ovakvim pristupom, jasno je da su šanse skoro nikakve da dođemo do dogovora”, rekao je Rudović, navodeći da bi bilo neoprostivo da se ne iskoriti međunarodna podrška koju imaju.\nBoris Mugoša (SD) je kazao da će SD glasati za produžetak roka, navodeći da će Odbor pokazati pravo lice svih, da li svi iskreno žele da unaprijede izborno zakonodavstvo.\nPoslanik Demokratskog fronta (DF) Nebojša Medojević pozvao je Demokrate da napuste rad Odbora, navodeći da se na izbore ne može ići dok se ne stvore fer uslovi.\n“ Fer uslova nema bez pobune....DPS, koja je nasljednik Komunističke partije, ne daje vlast mirno. Oni su za vlast vezali svoj život i svoju slobodu....”.\nPoslanik Ujedinjene Crne Gore (UCG) Goran Danilović ocijenio je da bi iz DPS-a sami trebalo da ponude tehničku Vladu, zbog toga što se ni u jednoj zemlji u regionu ne može vidjeti da bez ikakve odgovornosti, najveći državni činovnici “rade ovo što rade”.\nOn je pozvao poslanike Demokratske Crne Gore i SDP-a da napuste Odbor.\n"DEŠAVANJA NA TERENU SU ZNATNO PROMIJENJENA"\nBojkotašima manje plate za tri mjeseca?


Ne slušajte muziku u automobilu – BiGportal.ba\nNe slušajte muziku u automobilu\nNaime, uživanje u omiljenim pesmama smanjuje koncentraciju za volanom i usporava reflekse, dokazali su britanski naučnici\nZnamo da tokom vožnje ne treba razgovarati telefenom, niti kucati poruke, ali da li ste znali da nije preporučljivo ni slušanje muzike? Naime, uživanje u omiljenim pesmama smanjuje koncentraciju za volanom i usporava reflekse, dokazali su britanski naučnici.\nNaučnici sa Instituta za sluh Univerziteta u Londonu merili su moždanu aktivnost volontera koji su u zamračenoj prostoriji bili koncentrisani na zvukove sa zvučnika. Ustanovljeno je da su učesnici imali slabije reflekse i viši nivo stresa kad su gledali u pravcu suprotnom od izvora zvuka. Naučnici veruju da je mozak programiran da očekuje da ono što gledamo i slušamo bude uravnoteženo. Subjektivno uverenje da možemo da se koncentrišemo na zvuk nezavisno od onog što gledamo je iluzija.\nNaučnici veruju da je efekat još izraženiji kad smo pod stresom, kao i kod starijih ispitanika i onih koji imaju poteškoće sa sluhom. Istraživanje je važno jer se može primeniti u svakodnevnim situacijama, poput vožnje.


Oko 80 odsto anketiranih ukazalo je na ovaj problem: Da li vas nervira kada vas na razgovoru za posao pitaju o prethodnoj plati? - Srpskainfo\nOko 80 odsto anketiranih ukazalo je na ovaj problem: Da li vas nervira kada vas na razgovoru za posao pitaju o prethodnoj plati?\nIstraživanje grupe, sprovedeno na 2.200 odraslih zaposlenih, pokazalo je da je 47 odsto ljudi upitano o prošlim platama na razgovoru za posao, piše BBC. U međuvremenu, 61 odsto žena je reklo da je to pitanje uticalo na njihovo samopouzdanje da pregovaraju o boljoj zaradi, prenosi Biznis Telegraf.\nIzvršna direktorka grupe, Džemima Olčavski, rekla je za BBC da – ukoliko se ne uradi više, razlika u platama među polovima neće biti zatvorena priča do 2050. godine.\n– Pozivamo poslodavce da izvrše jednostavnu promjenu i prestanu da pitaju potencijalne zaposlene o istoriji zarađivanja – rekla je.\nNAJVIŠA DO SADA Novembarska prosječna plata veća od 1.000 KM\nVećina valuta gubi na vrijednosti: Bitkoin jutros oko 42.000 dolara\nKraljica Elizabeta traži osobu koja će voditi računa o bezbjednosti kraljevske porodice, a uslovi su VIŠE NEGO ZANIMLJIVI\nstraživanje je takođe pokazalo da 58 odsto žena i 54 odsto muškaraca smatra da pitanja o istoriji zarađivanja znače da im je ponuđena niža plata nego što bi inače mogli da budu plaćeni. Samo četvrtina ljudi smatra da bi “nova” plata trebalo da se zasniva na prethodnim platama, u poređenju sa 80 odsto ispitanika, koji smatraju da njihova plata treba da zavisi od njihovih vještina i odgovornosti, prenosi Biznis Telegraf.\n“The Fawcett Society” takođe otkriva da 77 odsto ljudi smatra kako njihove plate treba da odražavaju vrijednost posla koji obavljaju.\nDopada im se rad od kuće: Samo 14 odsto Evropljana želi nazad u kancelariju nakon pandemije\nPoslodavci Srpske: Urušena institucija najniže plate\nIzrazili nezadovoljstvo ponašanjem nadležnih institucija: Zdravstveni radnici u Bihaću traže platu ili slijedi štrajk\nSindikalci najavili proteste: Vidimo kolike su cijene, a nama je plata povećana za nula KM\n„To bi bilo kršenje zakona, sa elementima krivičnog djela“ Ministarstvo odbrane demantovalo Dodikove navode o anketi u OS BiH\nNajveća prosječna plata u Srpskoj 1.501 KM: Ove djelatnosti donose bolju zaradu\nViše od 400.000 zaposlenih u BiH prima platu oko 500 evra, a evo kolike su mjesečne zarade u Njemačkoj\n"Godišnje istraživanje" U Srpskoj počinje anketa 5.600 poljoprivrednih gazdinstava\n"Ponoviće se napad na Kongres" Više od 40 odsto Amerikanaca vjeruje da BAJDEN NIJE LEGITIMNO IZABRAN\nI dijaspora zaobilazi zlatare: Građani nakit kupuju samo za posebne prilike, poput svadbe i krštenja\nJASAN STAV SUDA EU Put do posla od sada se računa u radno vrijeme, ali samo u ovom slučaju\nSTROŽA PRAVILA Epl zahtjeva od svojih radnika buster zbog širenja korone\nNovi potezi vlasti Crne Gore: Poslodavci koji ne povećaju plate zaposlenima BIĆE KAŽNJENI\nNCR kupio najveću mrežu kripto bankomata u SAD: Najavljuju integraciju usluga digitalnog novca\nEvro i funta rastu: Dolar pada četvrti dan zaredom\nStatistika pokazuje: Rast prekograničnog transporta u Srpskoj\nNOVA KRIPTOVALUTA Možemo kupovati i „dodžkoinom“ (FOTO)\nI domaći i gosti trošili nemilice: U BiH ušlo skoro milion ljudi što je doprinijelo punjenju kase\nAfrička kuga opet pali alarm: Približava se BiH zbog čega domaći uzgajivači traže od nadležnih da pooštre kontrole mesa\nKLIMATSKI POZITIVNA KOMPANIJA “Ikea” kupila zemljište oštećeno uraganom za sadnju šuma


U Skupštini održano Javno slušanje o kvalitetu vazduha\nBriga o zaštiti životne sredine i mere moraju se preduzimati kontinuirano i sistemski a ne samo kada dođe do problema, rečeno je danas na Javnom slušanju o kvalitetu vazduha u Srbiji održanom u Skupštini Srbije.\nTakođe je rečeno da se u Srbiji preduzimaju mere koje već daju rezultate i da je monitoring kvaliteta vaduha pouzdan i dostupan svima.\nPredsednica Skupštine Srbije Maja Gojković poručila je da se mora voditi kontinurana briga o zaštiti životne sredine, a ne samo periodično kada se problemi dese.\nGojković koja je i predsednica Odbora za zaštitu životne sredine je kazala da cilj javnog slušanja u organizaciji tog odbora da se okupe relevantne institucije i zatraže odgovori na aktuelna pitanja, a koja su u interesu građana.\nOna je napomenula da su prema Nacionalnom i lokalnom izveštaju izvoru zagađenja, najveći zagadjivači sektor proizvodnje električne i toplotne energije, zatim sektor industrije, ostala stacionirana sagorevanja, drumski saobraćaj i drugi.\nTo pokazuje da je najbolji dugoročni odgovor na ovakvo stanje prelazak na čistu i obnovljivu energiju u meri u kojoj je to moguće i to treba da postane prioritet u budućem periodu, istakla je Gojković.\nOna je pozdravila odluku Vlade Srbije da sistemski radi na rešavanju pitanja zaštite vazduha u Srbiji, formiranjem posebnog tela koje će koordinirati rad svih državnih organa i obaveštavati javnost.\nOdbor za zaštitu životne sredine, prema njenim rečima, spreman je da radi na daljem poboljšanju zakonodavnog okvira, a vreme je i da Srbija donese zakon o klimatskim promenama.\nPredsednioca skupštine apelovala je da se što pre donese strategija zaštite vazduha.\nMinistar rudarstva i energetike Aleksandar Antić rekao je da je za energetski sektor zaštita životne sredine pitanje od najvećeg prioriteta, i dodao da su u toku projekti vredni 485 miliona evra koji imaju za cilj da doprinesu smanjenju negativnog uticaja na životnu sredinu.\nMinistar je dodao da se prilikom snabdevanja energentima nastoji da se to čini na održiv način, uz poštovanje svih važnih standarda zaštitte životne sredine.\nIstakao je da je energetski sektor, naročito EPS najviše pažnje i investicija usmerio na zaštitu životne sredine.\nEPS je, kaže, u prethodnom periodu uložio 475 miliona evra u projekte zaštite životne sredine.\nNa javnom slušanju u organizaciji Odbora za zaštitu životne sredine ministar Goran Trivan rekao je da je važno da se vodi računa o crnim tačkama odnosno gradovima u kojima je najveće zagađenje i dodao da je saobraćaj jedan od najvećih zagađivača, a potom i individulana ložista.\nOn je dodao da je zbog toga važan sistem monitoringa i dodao da je za proširenje mreže monitoringa ove godiine planirano 25 miliona dinara.\nTakođe, kazao je da su problemi sa kvalitetom vazduha u proteklom periodu pokazali i potvrdili da su podaci Agencije za zaštitu životne sredine tačni i da se možemo osloniti na njih, te da je dobro što su dostupni svima, a uz opasku da je pitanje životne sredine pitanje cele vlade.\nKao važne mere naveo je pošumljavanje, subvencije za kupovinu hibridnih i električnih automobila, priključenje na daljinski sistem grejanja, više zelenih površina\nZamenik gradonačelnika Beograda Goran Vesić rekao je da u Beogradu više neće biti kupljeno nijedno vozilo za javni gradski saobraćaj koje nije na prirodni gas, hibridni pogon ili električno vozilo.\nOn je rekao da će ove godine umesto 100 dizel vozilla, kako je prvobitno bilo planirano, biti kupljeno 200 autobusa na prirodni gas.\n- Za sedam godina grad Beograd neće imati autobuse koji nisu hibridni, elektro, ili na prirodni gas - rekao je Vesić.\nNajavio je da će Beograd obezbediti 25 mernih stanica i da će merači kvaliteta vazduha biti postavljeni na 254 lokacije u gradu, kao i da je u planu izrada aplikacije za telefon putem koje će građani moći da provere kvalitet vazduha u svakom delu Beograda.\nZamenik gradonačelnika kaže i da će grad nastaviti da širi pešačke zone i da podstiče razvoj biciklističkog saobraćaja, navodeći da je Beograd jedina lokalna samouprava u ovom delu Evrope koja je izašla sa konkretnim planom rešenja zagadjenja.\nMilenko Jovanović iz Agencije za zaštitu životne sredine rekao je da je važno da su opredeljena sredstva za praćenje zagađujućih čestica i u gradovima koji nisu imali uspostavljen taj sistem.\nOn je ocenio da postoji dobar pregled kvaliteta vazduha, odnosno da su merenja adekvatna, ali da je važno da se prate i polutanti kako bi se dobila prava i realna slika o tome kakvog je kvaliteta vazduh u zemlji.\nNaveo je da postoji granična vrednost od 35 dana koliko je dozvoljeno prekoračenje emisije PM čestica i kao primer naveo da je u Valjevu 2018. 170 dana bilo prekoračenja vrednosti tih čestica.


Radojčićeva je rekla novinarima da u bolnici kovid jedan ima dovoljno raspoloživih mesta, te da su spremni ukoliko bude povećanja broja zaraženih koji zahtijevaju bolničko lečenje.\nOna je navela da je, od 63 zaražena pacijenta na lečenju, 11 na mehaničkoj podršci, a gotovo svi ostali su na kiseoniku u manjim ili većim dozama.\nOna je istakla do do sada nije zabeleženo da je umro neko od pacijenata koji je vakcinisan protiv virusa korona.\nRadojčićeva je rekla i da je u Bijeljini sezonski grip godinama prisutan u poslednjoj sedmici decembra i u januaru, tako da je to daleko.\n-Do sada smo imali priliku da se susretnemo sa kovidom i influencom, kovidom i varičelama i mnogim drugim sezonskim bolestima koje su se javljale uporedo sa virusom korona. Mi smo ih tretirali, niko nije ostao nepregledan, bez obzira što smo bili u teškim kovid uslovima - navela je Radojčićeva.\nU Bijeljini sa težim kliničkim slikama i troje mladih osoba uzrasta od 30 do 35\nIMAJU RAZLOGA ZA ZADOVOLJSTVO Bolnica u Bijeljini bez kovid pacijenata od 26. juna


Odbrambena industrija razvojna šansa Srbije | Ministarstvo odbrane Republike Srbije\nOdbrambena industrija razvojna šansa Srbije\nMinistar odbrane Aleksandar Vulin sa saradnicima, sastao se danas s direktorima i predstavnicima privrednih društava iz grupacije Odbrambena industrija Srbije.\nTokom sastanka, ministar je istakao da je Odbrambena industrija Srbije naša razvojna šansa, ali i prilika da se takmičimo sa mnogo većim i moćnijim učesnicima na tržištu, koji možda imaju više novca, ali našu pamet, vrednoću i upornost ne mogu da nadomeste.\n- Predsednik Republike i vrhovni komandant Vojske Srbije Aleksandar Vučić, i kao predsednik Vlade, obraćao je posebnu pažnju na svakog od vas, i to će nastaviti da čini i s nove dužnosti, rekao je ministar Vulin. On je naglasio da je naša namenska industrija preživela najteža vremena, uključujući i fizičko uništenje tokom NATO agresije, ali je pokazala žilavost, oporavila se i počela da učestvuje na svetskom tržištu, pre svega zahvaljujući podršci Vlade Republike Srbije.\nMinistar Vulin je istakao da se Vlada Republike Srbije neće "rešiti ni lišiti" Odbrambene industrije, da će nastaviti da ulaže i gledati kako da pomogne, očekujući rezultate.\n- Ne mislimo da bilo ko drugi postane vlasnik Odbrambene industrije Srbije, ali itekako mislimo da privučemo i kapital i znanje - rekao je ministar odbrane i završio rečima - vi ste naša šansa baš kao što ste i naš ponos i uspećemo samo ako budemo razumeli jedni druge.\nVršilac dužnosti pomoćnika ministra Nenad Miloradović predstavio je stanje Odbrambene industrije Srbije i njene aktuelne rezultate, ističući da u ovom trenutku ima realizovanih ugovora u vrednosti od 136,6 miliona dolara, što je za 19,3 odsto više nego u prvih šest meseci prošle godine, a da se iznos odnosi na 39,6 odsto ukupnog plana realizacije za 2017. godinu.\n- Potpunom realizacijom investicija Republike Srbije i sopstvenih ulaganja privrednih društava očekuje se rast godišnje prodajne sposobnosti sa sadašnjih 280 na 500 miliona dolara, rekao je Miloradović i dodao da se daljim sprovođenjem investicionog ciklusa u periodu od 2018. do 2020. godine očekuje rast godišnje prodajne sposobnosti na oko 780 miliona dolara.\nNakon prezentacije, direktori i predstavnici nadzornih odbora privrednih društava Odbrambene industrije predstavili su aktuelno stanje u svojim fabrikama i planove razvoja.\nOdlukom Vlade izdvojeno je ukupno oko 49,9 miliona evra investicija radi modernizacije i unapređenja proizvodnih i remontnih kapaciteta srpske Odbrambene industrije.\nmp4 (9,61 MB)


Manifestacije | F1 - Velika nagrada Australije\nF1 - Velika nagrada Australije\nMELBURN – Aktuelni prvak sveta u Formuli 1, Nemac Sebastijan Fetel za volanom „Red Bula”, pobedom je „otvorio” novu sezonu pošto je bio najbrži na Trci za Veliku nagradu Australije kojom je danas u Melburnu počeo novi šampionat.\nDrugo mesto zauzeo je bivši svetski šampion, Britanac Luis Hamilton koji je sa svojim „Meklarenom” zaostao 22 sekunde za pobednikom, dok je Rus Vitalij Petrov napravio najveće iznenađenje i prvi put u karijeri se popeo na pobedničko postolje, osvojivši 3. mesto.\nNajmlađi šampion u istoriji Formule 1, 23.godišnji Fetel, do 11. pobede u karijeri stigao je sigurnom vožnjom od početka do kraja.\nOvakav epilog nemački as je najavio još juče na poslednjem zvaničnom treningu kada je u Albert parku odvezao krug za minut i 23,529 sekundi, što je najbolji rezultat ikad ostvaren na toj stazi.\nUlogu favorita potpuno je opravdao pošto je na kraju stekao više od 22 sekunde prednosti u odnosu na drugoplasiranog Hamiltona.


Potpisan ugovor o realizaciji projekta za jačanje kapaciteta bh. pravosuđa\nU sklopu projekta “Jačanje pravosuđa BiH” (IPA 2010) koji je realiziran uz finansijsku potporu Evropske unije (EU) danas je u Sarajevu organizirana završna konferencija na kojoj je najavljen i predstavljen novi projekt koji će, također, biti realiziran uz potporu EU.\nRadi se o projektu “Konsolidacija i dalji razvoj pravosudnog komunikacijskog i informacijskog sistema”, koji će biti finansiran putem IPA 2012.\nUgovor u vezi s implementacijom ovog projekta su nakon uvodnog dijela konferencije, koju je organiziralo Visoko sudsko i tužiteljsko vijeće BiH (VSTV), potpisali šef Delegacije EU u BiH/specijalni predstavnik ambasador Peter Sorensen i Milorad Novković, predsjednik VSTV-a BiH.\nAmbasador Sorensen je istaknuo odlučnost EU da nastavi podržavati pravosuđe BiH, dovodeći to u kontekst evropskog puta naše zemlje i usvajanja standarda neophodnih za izgradnju pravne države i vladavine prava uopće.\n– Ono čemu smo dosad težili i što ćemo nastaviti jeste pružanje podrške pravosuđu BiH da bi ono bilo nezavisno, efikasno i djelotvorno – kazao je Sorensen na pres-konferenciji održanoj u pauzi spomenutog skupa.\nUz uvjerenje da će ciljevi pravosudne reforme biti ostvareni u partnerstvu s VSTV-om BiH, ambasador Sorensen je pohvalio postignuća na planu smanjenja broja neriješenih predmeta te potcrtao potrebu da se takav trend nastavi.\nPredsjednik Novković je naznačio da projekt koji je realiziran, kao i novi projekt čija implementacija upravo započinje, predstavljaju dio reformskog programa modernizacije i informatizacije pravosuđa koji provodi VSTVBiH.\nOcijenio je da informatizacija nije cilj za sebe, nego da je sredstvo za ostvarenje strateškog cilja – efikasnijeg ostvarivanja pravde za građane BiH u čemu je od ključnog značaja daljni razvoj partnerstva s EU.\nGovoreći o razvoju informacionog sistema pravosuđa BiH, direktor Sekretarijata VSTV-a BiH Admir Suljagić naglasio je da je prelazak u novu fazu razvoja informacionog sistema omogućen kontinuiranim i istovremenim angažmanom na provedbi niza različitih projekata, planiranju i sinhroniziranju razvojnih aktivnosti tokom dužeg perioda.\nPodsjetio je da investicije koje je VSTVBiH osigurao za rekonstrukcije, informatizaciju i druge potrebe pravosuđa, posebno na entitetskom nivou, prelaze iznos od 52 miliona KM, te da će nastavak tog projekta omogućiti daljnje unapređenje CMS-sistema (sistema elektronskog upravljanja sudskim predmetima), kao i sigurnost pravosuđa BiH.\nKako je rečeno, potpisivanjem novog ugovora s Evropskom unijom iz sredstava IPA 2012 u vrijednosti od 2.315.000 eura, započinje nova faza razvoja projekta putem koje će biti osigurana održivost CMS-a u narednoj deceniji.


Sarkozi uzeo 50 miliona evra od Gadafija? – Top Portal\nSarkozi uzeo 50 miliona evra od Gadafija?\nBivši predsjednik Francuske Nikola Sarkozi priveden je na ispitivanje jer je navodno za kampanju 2007. godine uzeo 50 miliona evra od režima Muamera el Gadafija.\nIstog onog Gadafija kojeg je Sarkozi poslije rušio sa vlasti, podsjeća Dojče vele.\nBivši predsjednik koji je vodio Francusku od 2007. do 2012. je, prema informacijama lista Le Monnd, priveden u sklopu istrage koja traje već pet godina. Ovo je prvi put da Sarkozi lično mora da odgovara na pitanja istražitelja.\nFrancuski mediji su ranije javljali da je Sarkozi od Gadafija dobio 50 miliona evra. Novac je navodno uplaćivan preko poreskih oaza poput Paname i sa računa u švajcarskoj banci. Švajcarski list Tagesancajger je ranije izvještavao o jednoj vili u južnoj francuskoj koju je libijski državni fond kupio za neobično mnogo novca koji je završio u Sarkozijevoj kampanji.\nTada je iz Sarkozijevog tabora poručeno da su optužbe “smiješne“ jer je navodno nemoguće iskoristiti 50 miliona evra za kampanju s obzirom da je u Francuskoj najveća dozvoljena suma u jednoj kampanji 22 miliona evra. Autentičnost dokumenta je tada demantovana i sa libijske strane.\nU kamionu pronađeno mrtvo tijelo vozača


Jeftini letovi iz Šri Lanke do Istočnog Timora - Avio karte Šri Lanka Istočni Timor - eSky.rs\nAvio karte iz Šri Lanke do Istočnog Timora\nPretražite letove iz Šri Lanke do Istočnog Timora\nProverite najbolje prilike za letove iz Šri Lanke do Istočnog Timora\n✔ Postoje li posebne ponude za letove iz Šri Lanke do Istočnog Timora na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Istočnog Timora?\n✔ Ako rezervišem let iz Šri Lanke do Istočnog Timora, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Istočnog Timora?\nBudite sigurni, da na eSky.rs ponuda letova iz Šri Lanke do Istočnog Timora uključuje ne samo niskotarifne avio-kompanije, već i one koje su specijalizovane za visoki standard.


VestiRekonstrukcija pruge Niš–Zaječar: U toku radovi na najtežoj deonici u Svrljiškoj klisuri...\nFoto: „Infrastruktura železnice Srbije” ad\nU okviru rekonstrukcije pruge Niš–Zaječar u toku su radovi na rekonstrukciji tunela „Gramada”, dužine 170 metara, koji se nalazi na najtežoj deonici u Svrljiškoj klisuri.\nPodsetimo, pre početka rekonstrukcije na više deonica brzina vozova bila je ograničena na svega 10 do 20 kilometara na sat, a pruga će, kako je najavljeno, biti vraćena na projektovanu brzinu od 90 kilometara na sat.\nRekonstrukcija pruge Niš–Zaječar, koja je duga 108 kilometara, otpočela je februara 2019. nakon nekoliko iskliznuća cisterni sa amonijakom na pomenutoj relaciji, a prema najavama nadležnih putnički i teretni saobraćaj biće obustavljen do leta 2020. godine.\nDuž pruge Niš–Zaječar, nalaze se 52 mosta ukupne dužine 1,8 kilometara i 36 tunela ukupne dužine od 23 kilometra, kao i 90 putnih prelaza. Ova pruga je karakteristična i po tome što je jedna od retkih u Evropi sa radijusima krivina od 240–250 metara, a ima ih preko 60.\nRemont je počeo 25. februara ove godine iz stanice Matejevac, plan je da se osim pruge urede i svi pružni prelazi i stanične zgrade, a rekonstrukcija će koštati pet milijardi dinara.\nPruga Niš–Zaječar, napravljena 1922. godine a poslednji put rekonstruisana 1961. godine, ima veliki značaj za putnički saobraćaj u istočnoj Srbiji, ali je značajna i za pristanište Prahovo, dok za Bor predstavlja jednu od vitalnih saobraćajnica.\n„Infrastruktura železnice Srbije” ad\nPrethodni članak33. sednica Skupštine grada Zaječara 29. novembra\nSledeći članakPredstava za decu „Uspavana lepotica” oduševila mališane


Oluja Hana uzrokovala velike poplave na Haitiju\nDok gradjani Haitija nastoje da se oporave od još jedne velike oluje, koja je zahhatila to ostrvo ovog leta, SAD reaguju vanrednom i humanitarnom pomoći.\nTropska oluja Hana je uzrokovala velike poplave na Haitiju u kojima je izgubilo život najmnanje 137 osoba, a mnoge se nalaze na krovovima kuća bez hrane ili vode. Neki delovi priobalnog područja izolovana su od ostatka zemlje poplavama ili klizištima što je stvorilo situaciju koju je predsednik Haitija Rene Preval nazvao katastrofalnom.\nMedjunarodni humanitarni timovi iz SAD već se nalaze na terenu, a SAD su i same hitno postupile na sličan način. Avioni i brodovi američke obalske straže vrše procenu štete, tragajući za preživelima uz istovremnu isporuku pomoći. Američki nosač aviona "Kirsardž" stigao je juče u jugozapadno primorsko područje Haitija radi ispruke vanredne pomoći i medicinskih potrepština - što predstalja veliki primer akcije Četvrte flote. Do sada, američka administracija je obezbedila 5 miliona dodatnih sredstava i preusmerila 5 miliona postojećih fondova, što predstavlja celokupan iznos od 10 miliona dolara radi hvatanja u koštac sa sadašnjom krizom na Haitiju. Američka agencija za medjunarodni razvoj takodje upućuje vanrednu pomoć u hrani u obastima zahvaćenim olujom, kao deo vanredne pomoći u iznosu od 45 miliona dolara prehrambenih proizvoda, koja je obezbedjena nakon aprilske krize cena prehrambenih artikala. Zalihe humanitarne pomoći uskladištene na osrtvru sada se distribuiraju, a dodatne količine će uskoro biti upućene iz Majamija.\nI nove potencijalne oluje mogu da zahvate i SAD, ova zemlja će nastaviti u svojim nastojanjima na pomoći Haitiju, kako sa neposrednom humanitarnom pomoći, tako i sa dugoročnim nastojanjima na obnovi, u skladu sa informacijama koje pristižu.


Anđela Popović 27.09.2021. 13:03h 14:30h\nKandidat nemačkih socijaldemokrata za kancelara Olaf Šolc, čija je stranka ostvarila tanku većinu na parlamentarnim izborima, ocenio je danas da konzervativci treba da idu u opoziciju, pošto su na drugom mestu po izbornom rezultatu.\n"CDU i CSU (Hrišćansko-demokratska unija i sestrinska Hrišćansko-socijalna unija) nisu samo izgubile glasove, one su zapravo dobile poruku građana da više ne treba da budu u vladi već u opoziciji", rekao je Šolc danas u sedištu svoje stranke.\nKonzervativci smatraju da bi i oni mogli da formiraju novu koalicionu vladu iako su na juče održanim izborima ostvarili svoj istorijski najlošiji rezultat.\nPrema jutros objavljenim preliminarnim zvaničnim rezultatima, koji su potvrdili projekcije objavljene noćas, Socijaldemokratska partija (SPD) desnog centra i njihov vođa Olaf Šolc osvojili su 25,7 odsto glasova, neznatno ispred konzervativne unije CDU-CSU Armina Lašeta koja je zabeležila istorijski minimum sa 24,1 odsto. Konzervativci nikad nisu imali manje od 30 odsto glasova.\nNa izborima su treći Zeleni sa 14,8 odsto glasova i liberali FDP-a, sa 11,5 odsto glasova.\n"Glasači su se vrlo jasno izrazili i rekli da treba formirati narednu vladu jačanjem tri stranke - socijaldemokrate, ekologe i liberale FDP-a", rekao je 63-ogodišnji Šolc koji je aktuelni vicekancelar i ministar finansija u odlazećoj vladi Angele Merkel.\nOn je rekao da je mandat stranaka takodje da urade ono što gradjani žele. Podsetio je da posle 16 godina na vlasti koznervativci stranke Angele Merkel treba da odu u opoziciju.\nKonzervativci su doživeli najgori izborni rezultat ikad ostvaren sa 24,1 odsto glasova, što je gotovo devet procentnih poena manje nego na izborima 2017. godine.\nZbog rascepkanih glasova koalicija tri stranke biće potrebna za formiranje vlade, što nije vidjeno od 1950-ih.\nVođa CDU Armin Lašet sinoć je rekao da uprkos "razočaravajućem" rezultatu nije spreman da se pridruži opoziciji i da će učiniti sve da formiraju vladu predvodjenu konzervativcima CDU-CSU.\nIako su drugi na izborima u teoriji ostaje mogućnost za konzervativce da formiraju koaliciju, verovatno sa Zelenima i FDP-om.\nPregovori o formiranju buduće vlade mogli bi da traju više nedelja ili čak meseci.\nKurir.rs / Beta, Foto: EPA / FOCKE STRANGMANN\nKurir televizija u Berlinu dan nakon izbora\nNemačkaAngela MerkelOlaf ŠolcSPDCDUizbori u Nemačkoj